hotchpotch/miracl-hf-unified huggingface dataset:
ভারতীয় অন্তর্দেশীয় জলপথ কর্তৃপক্ষ
ভারতীয় অন্তর্দেশীয় জলপথ কর্তৃপক্ষ () ভারতে জলপথে পরিবহন ব্যবস্থার উন্নয়নে ও দেখভাল করার জন্য ভারতের পরিবহন মন্ত্রকের অধীনস্থ একটি সরকারী সংস্থা। ভারতে মোট জলপথেরর দৈর্ঘ্য ১৪,৫০০ কিলোমিটার; যার দেখভাল করে এই "ভারতীয় অন্তর্দেশীয় জলপথ কর্তৃপক্ষ" (IWAI)। "ভাঅজক"-এর সদরদপ্তর উত্তরপ্রদেশের নোয়ডাতে অবস্থিত।
ভারত সরকার ২৬ অক্টোবর ১৯৮৬ সালে ভারতের বিভিন্ন অন্তর্দেশীয় জলপথগুলির উন্নতি এবং দেশে জলপথে পরিবহনে উৎসাহ যোগানের জন্য ভারতীয় অন্তর্দেশীয় জলপথ কর্তৃপক্ষ নামক সংস্থাটির স্থাপনা করে। কর্তৃপক্ষ প্রাথমিকভাবে নৌপরিবহন মন্ত্রণালয় এবং সড়ক পরিবহন মন্ত্রক থেকে প্রাপ্ত অনুদানে জাতীয় জলপথ উন্নয়ন এবং অন্তর্দেশীয় জলপথ টার্মিনাল অবকাঠামো রক্ষণাবেক্ষণের জন্য প্রকল্প পরিচালনার দায়িত্ব পায়। এর সদরদপ্তর উত্তরপ্রদেশের নোয়ডাতে অবস্থিত। এছাড়াও কর্তৃপক্ষের আঞ্চলিক দপ্তর কলকাতা, গৌহাটি, পাটনা, ও কোচিতে অবস্থিত; এবং এলাহাবাদ, ভাগলপুর, বারানসি, ফারাক্কা ও কোল্লামে উপ-দপ্তর অবস্থিত।
২০১০ সাল পর্যন্ত ভারতের জলপথগুলির পেছনে টাকা খরচ করা হতো।
অমিতাভ বর্মা বর্তমানে কর্তৃপক্ষের চেয়ারম্যান।
নিম্ননোক্ত তথ্য নাব্য জলপথ পাওয়া, পরিসংখ্যান ও কর্মসূচি বাস্তবায়ন মন্ত্রণালয় দ্বারা কম্পাইল উপর ভিত্তিক। ২৫ কিমি ন্যূনতম দৈর্ঘ্য ১০১টি জলাশয়ে পতিত হলে তাকে জাতীয় জলপথ হিসেবে ঘোষণা করা হয়
ভারতের অন্তর্দেশীয় জলপথসমূহ
ভারতে, জলপথ কর্তৃপক্ষের দ্বারা পরিচালিত/অধীনে মোট ১৪,৫০০ কিমি গুরুত্বপূর্ণ জলপথ আছে, যে গুলির প্রায় ৫৫% প্রাত্যহিক ব্যবহার হয়।
ভারতের জলপথগুলিতে জাহাজ, বার্জ বা দেশী মেশিনওয়ালা নৌকা দ্বারা বার্ষিক প্রায় ৪৪ মিলিয়ন টোন পণ্যসম্ভার একস্থান থেকে আরেক স্থানে আনা-নেওয়া করা হয়।
এলাহাবাদ–হলদিয়া জলপথ যা গঙ্গা–ভাগীরথী–হুগলি নদী দ্বারা সংযুক্ত। এর দৈর্ঘ্য মোট ১৬২০ কিলোমিটার; এবং এটি সরকারী ভাবে ১৯৮৬ সালে জাতীয় জলপথ ১ (NW-1) হিসেবে ঘোষিত।
সাদিয়া–ধুবড়ি, ব্রহ্মপুত্র নদে ৮৯১ কিমি দৈর্ঘ্যসম্পন্ন জলপথ; যা ১৯৮৮ সালে জাতীয় জলপথ ২ (NW-2) হিসেবে ঘোষিত।
কোল্লাম–কোট্টপুরম জলপথ যা পশ্চিম তট খাল, চম্পাকারা ও উদ্যোগমমণ্ডল খালে বিস্তৃত। এর দৈর্ঘ্য ২০৫ কিমি এটি ১৯৯৩ সালে জাতীয় জলপথ ৩ (NW-3) হিসেবে সরকারী মর্যাদা পায়।
কাকিনাড়া–পোন্ডিচেরী জলপথ stretch of canals and Kaluvelly tank, Bhadrachalam–Rajahmundry stretch of River Godavari and Wazirabad–Vijayawada stretch of River Krishna। এই জলপথের দৈর্ঘ্য ১০৯৫ কিমি। এটি সরকারী ভাবে ২০০৮ সালে জাতীয় জলপথ ৪ (NW-4) হিসেবে ঘোষিত হয়।
তালচর–ধমরা জলপথ গেঁওখালি–চারবাতিয়া দিয়ে সোজা পূর্ব উপকূলীয় খালের দিকে ও চারবাতিয়া–ধমরা মাতাই ও মহানদীর মহনার দ্বারা সংযুক্ত। এর মোট দৈর্ঘ্য ৬২০ কিমি এবং এটি ২০০৮ সালে জাতীয় জলপথ ৫ (NW-5) হিসেবে সরকারী নামে ঘোষিত হয়।
Lakhipur-Bhanga stretch of 121 km of the Barak River is the 6th waterway. It will result in unified development of the waterways for shipping and navigation and transportation of cargo to the North Eastern Region particularly in the states of Assam, Nagaland, Mizoram, Manipur, Tripura and Arunachal Pradesh. It was accepted as National Waterway in January 2013 by Union Cabinet.
দ্বিতীয় নেপোলিয়ন
নেপোলিয়ন ফ্রাসোয়া চার্লস জোসেফ বোনাপার্ট (২০ মার্চ ১৮১১ - ২২ জুলাই ১৮৩২), প্রিন্স ইম্পেরিয়াল, রোমের রাজা, ১৮১৪ থেকে অস্ট্রীয় আদালতে ফ্রাঞ্জ নামে পরিচিত, ১৮১৮ থেকে রেইচস্টেডের ডিউক নামে পরিচিত, ফরাসি সম্রাট নেপোলিয়ন বোনাপার্ট ও তার দ্বিতীয় স্ত্রী অস্ট্রিয়ার মারি লুইসের পুত্র ছিলেন।
নেপোলিয়ান যখন ৪ এপ্রিল ১৮১৪ সিংহাসন ত্যাগ করেন, তখন তিনি সম্রাট হিসেবে তার ছেলের নাম দেন। কিন্তু জোট অংশীদাররা নেপোলিয়নের উত্তরাধিকারী হিসেবে তার পুত্রকে স্বীকার করতে অস্বীকার করে। এইজন্য নেপোলিয়ন কয়েকদিন পরে নিঃশর্তভাবে পদ থেকে অবসর নিতে বাধ্য হয়। যদিও দ্বিতীয় নেপোলিয়ন আসলে ফ্রান্স শাসন করেনি, তবে তার বাবার পতনের পর তিনি সংক্ষিপ্তভাবে ফরাসি সাম্রাজ্যের নামমাত্র শাসক হয়েছিলেন। যখন তার খুড়তুত ভাই লুই-নেপোলিয়ন বোনাপার্ট ১৮৫২ সালে দ্বিতীয় ফরাসি সাম্রাজ্য গড়ে পরবর্তী সম্রাট হন, তিনি দ্বিতীয় নেপোলিয়নের সংক্ষিপ্ত রাজত্ব স্বীকার করে নিজেকে তৃতীয় নেপোলিয়ন নাম দেন।
ডিব্রুগড়
ডিব্রুগড় আসামের অন্যতম বৃহৎ শহর ও ডিব্রুগড় জেলার সদর শহর। ডিব্রুগড় আসামের পূর্বে এবং অরুণাচল প্রদেশের সীমান্তে অবস্থিত। ডিব্রুগড় "ভারতের চা নগরী" নামে পৃথিবী বিখ্যাত। ডিব্রুগড় আসামের রাজধানী গৌহাটি থেকে ৩৪৯ কিলোমিটার উত্তর-পূর্বে অবস্থিত।
ডিব্রুগড় নামটি অসমীয়ার দুটি শব্দ 'ডিব্রু' (ডিবারু-একটি নদীর নাম) ও 'গড়' (অর্থ-প্রাচীর বা কেল্লা) মিলে গঠিত হয়েছে। একসময় অহম রাজত্বকালে ডিবারু নদীর তীরে একটি কেল্লা ছিলো এর কারণেই এই নামের উৎপত্তি।
Dibrugarh has a humid subtropical climate (Köppen climate classification "Cwa") with extremely wet summers and relatively dry winters.
ভারতে বৌদ্ধধর্মের ইতিহাস
বৌদ্ধধর্ম বিশ্বের একটি প্রধান ধর্ম। প্রাচীন মগধ রাজ্যে (অধুনা ভারতের বিহার রাজ্য) এই ধর্মের উত্থান ঘটেছিল। এই ধর্মের ভিত্তি গৌতম সিদ্ধার্থের শিক্ষা। গৌতম সিদ্ধার্থকে ‘বুদ্ধ’ (‘বোধিপ্রাপ্ত’) বলা হয়। বুদ্ধের জীবদ্দশাতেই বৌদ্ধধর্ম মগধের বাইরে ছড়িয়ে পড়তে শুরু করেছিল।
বৌদ্ধ ধর্মাবলম্বী মৌর্য সম্রাট অশোকের রাজত্বকালে বৌদ্ধ সমাজ দুটি শাখায় বিভক্ত হয়ে যায়। এই শাখাদুটি ছিল মহাসাংঘিক ও স্থবিরবাদ। এই দুই শাখাই সারা ভারতে ছড়িয়ে পড়ে এবং অসংখ্য উপশাখায় বিভক্ত হয়ে যায়। আধুনিক কালে, বৌদ্ধধর্মের দুটি প্রধান শাখার অস্তিত্ব রয়েছে। এদুটি হল শ্রীলঙ্কা ও দক্ষিণপূর্ব এশিয়ায় থেরবাদ এবং হিমালয় ও পূর্ব এশিয়ায় মহাযান।
গুপ্তযুগের (খ্রিস্টীয় ৭ম শতাব্দীর) পর থেকে একটি স্বতন্ত্র ও সুসংহত ধর্ম হিসেবে বৌদ্ধধর্মের প্রভাব কমে আসতে শুরু করে। ১৩শ শতাব্দী নাগাদ এই ধর্ম তার উৎসভূমি থেকে অবলুপ্ত হয়। তবে বৌদ্ধধর্ম একটি গুরুত্বপূর্ণ ছাপ রেখে যায়। হিমালয়ের সিক্কিম, লাদাখ, অরুণাচল প্রদেশ, দার্জিলিং পার্বত্য অঞ্চল (পশ্চিমবঙ্গ) এবং হিমাচল প্রদেশের উত্তর অঞ্চলে লাহুল ও স্পিতিতে বৌদ্ধধর্ম এখনও সর্বাধিক প্রচলিত ধর্মমত। মহাযান বৌদ্ধধর্মের উৎসভূমি অন্ধ্রপ্রদেশেও বৌদ্ধধর্মের ধ্বংসাবশেষ দেখা যায়। বিগত শতাব্দীতে বহু ভারতীয় বুদ্ধিজীবীর বৌদ্ধধর্ম গ্রহণ, বৌদ্ধ তিব্বতি শরণার্থীদের এদেশে আশ্রয় গ্রহণ এবং অসংখ্য হিন্দু দলিতের বৌদ্ধধর্মে ধর্মান্তরণের ফলে ভারতে আবার বৌদ্ধধর্মের পুনর্জাগরণ ঘটছে। ভারতের ২০০১ সালের জনগণনা অনুসারে, এই দেশে বৌদ্ধ জনসংখ্যার হার ০.৮%। প্রায় ৭৯ লক্ষ ৫০ হাজার বৌদ্ধ এদেশে বাস করেন।
অধুনা নেপাল রাষ্ট্রের মধ্যাঞ্চলীয় সমভূমিতে অবস্থিত লুম্বিনীতে বুদ্ধের জন্ম হয়। তাঁর পিতা ছিলেন কপিলাবস্তুর শাক্য রাজা শুদ্ধোধন। সন্ন্যাস গ্রহণ করে শমন প্রথানুসারে ধ্যানের মাধ্যমে বুদ্ধ মঝ্‌ঝিম পন্থা আবিষ্কার করেন। এই পন্থায় সন্ন্যাসের কঠোরতা ও অতি-সাধারণ জীবনযাত্রার মধ্যবর্তী একটি পন্থা প্রদর্শিত হয়। অধুনা ভারতের বিহার রাজ্যে বোধগয়াতে একটি পিপুল গাছের তলায় তিনি বোধিলাভ করেন। এই গাছটি এখন বোধিবৃক্ষ নামে পরিচিত। এরপর থেকে গৌতম ‘সম্যকম্বুদ্ধ’ (‘পরিপূর্ণ আত্ম-বোধিপ্রাপ্ত ব্যক্তি’) নামে পরিচিত হন। মগধের রাজা বিম্বিসার বুদ্ধের পৃষ্ঠপোষকতা করেন। বিম্বিসার বৌদ্ধধর্ম গ্রহণ করেন এবং বহু বৌদ্ধ বিহার স্থাপনের অনুমতি দেন। এর ফলে মগধের সমগ্র অঞ্চল পরে ‘বিহার’ নামে পরিচিত হয়। উত্তর ভারতের বারাণসী শহরের কাছে মৃগদাবে বুদ্ধ তাঁর পাঁচ জন সঙ্গীর কাছে প্রথম উপদেশ দানের মাধ্যমে ধর্মচক্র প্রবর্তন করেন। এই পাঁচ জনের সঙ্গে বুদ্ধ এর আগে বোধিলাভের জন্য তপস্যা করেছিলেন। তাঁদের নিয়েই বুদ্ধ প্রথম সংঘ স্থাপন করেন। এর মাধ্যমে প্রথম ত্রিরত্ন (বুদ্ধ, ধর্ম ও সংঘ) স্থাপনের প্রচেষ্টা সম্পূর্ণ হয়। কথিত আছে, জীবদ্দশায় অবশিষ্ট সময়ে বুদ্ধ উত্তর ভারতের গাঙ্গেয় সমভূমি অঞ্চল ও অন্যান্য অঞ্চলে পর্যটন করে ধর্মোপদেশ দিয়েছিলেন। অধুনা ভারতের উত্তরপ্রদেশ রাজ্যের কুশীনগরে বুদ্ধ পরিনির্বাণ লাভ করেন।Living Religions, seventh edition, by Mary Pat Fisher
হিন্দুধর্ম থেকে বৌদ্ধধর্মে ধর্মান্তরিত ব্যক্তিবর্গের তালিকা
এই নিবন্ধটি হল হিন্দুধর্ম থেকে বৌদ্ধধর্মে ধর্মান্তরিত ব্যক্তিবর্গের তালিকা।
ন্যায়পাল
গণপ্রজাতন্ত্রী বাংলাদেশের সংবিধানে ৭৭ নং অনুচ্ছেদে ন্যায়পাল সম্পর্কে বলা হয়েছে। পার্লামেন্ট কর্তৃক নিযুক্ত কমিশনার বা কর্মকর্তাকে ন্যায়পাল বলে। তিনি সরকার, মন্ত্রণালয়, সরকারি কোনো প্রতিষ্ঠান বা কর্মকর্তার বিরুদ্ধে উত্থাপিত অভিযোগের তদন্ত করেন। বিভিন্ন দেশে ভিন্ন ভিন্ন পর্যায়ে ন্যায়পাল নিয়োগ করার বিধান রয়েছে। ন্যায়পাল অভিযোগ সম্পর্কে তদন্ত রিপোর্ট করেন কিন্তু বাস্তবায়ন করতে পারেন না। বাংলাদেশের সংবিধানের ৭৭ নং অনুচ্ছেদে ন্যায়পাল নিয়োগের ক্ষমতা সংসদকে দেয়া হয়েছে। ১৯৭২ সাল থেকে সংবিধানে ন্যায়পালের বিধান রয়েছে। ১৯৮০ সালে ন্যায়পাল নিয়োগ ও তাঁর দায়িত্ব নির্ধারণ করে Ombudsman Act প্রণয়ন করা হয়।
বাংলাদেশের তথ্য কমিশন
মার্বেল কুনো ব্যাঙ
মার্বেল কুনো ব্যাঙ () হচ্ছে "বুফো" গণের একটি ব্যাঙের প্রজাতি। এদেরকে এশিয়ার ইরান, পাকিস্তান, আফগানিস্তান থেকে নেপাল অতিক্রম করে ভারতীয় পেনিনসুলার সমভূমি থেকে ১৮০০ মিটার উচ্চতায় পাওয়া যায়। এটি বিশেষভাবে ভারতীয় উপত্যকায় দেখা যায়।
আফগানিস্তান, বাংলাদেশ, ভারত, ইরান, নেপাল, ওমান, পাকিস্তান পর্যন্ত বিস্তৃত।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ অনুযায়ী প্রজাতিটি সংরক্ষিত।
সন্ধ্যাকর নন্দী
সন্ধ্যাকর নন্দী বাংলার পাল শাসনামলের একজন প্রাচীন কবি। আনুমানিক ১০৮৪ সালে তার জন্ম। উত্তরবঙ্গের প্রাচীন নগরী পুন্ড্রবর্ধনের বৃহদ্বটু গ্রামে(এখন দক্ষিন দিনাজপুর জেলার কুমারগঞ্জের বটুন গ্রামে) এক কায়স্ত পরিবারে তিনি জন্মগ্রহন করেন। তার পিতামহের নাম পিনাক নন্দী এবং পিতার নাম প্রজাপতি নন্দী। তার পিতা পাল রাজা রামপালের রাজসভার যুদ্ধ ও শান্তী বিষয়ক মন্ত্রী ((সান্ধিবিগ্রহিক)) ছিলেন। তিনি রামচরিতম্ (রামচরিত মানস) নামে একটি মহাকাব্য রাচনা করেন। হরপ্রসাদ শাস্ত্রী তালপাতায় লেখা রামচরিতম্ পুঁথিটি আবিষ্কার করেন। কোলকাতার এশিয়াটিক সোসাইটির যাদুঘরে পুঁথিটি রক্ষিত আছে। চারটি পরিচ্ছেদে বিভক্ত সংস্কৃত ভাষায় রচিত এই কাব্যে যুগপৎ হিন্দু ধর্মের অবতার রামচন্দ্র এবং গৌড়ের রাজা রামপালের প্রশংসা বর্ণনা করা হয়েছে। পুঁথির শেষাংশে কবি তার আত্মপরিচয় লিপিবদ্ধ করেছেন।
আনুমানিক ১১৫৫ সালে তার মৃত্যু হয়।
স্বীকৃতিপ্রাপ্ত সকল স্তরের ক্রিকেটে ৫০,০০০ বা ততোধিক রান সংগ্রহকারী ব্যাটসম্যানদের তালিকা
নীচের তালিকায় স্বীকৃতিপ্রাপ্ত সকল স্তরের ক্রিকেটে (প্রথম-শ্রেণীর ক্রিকেট, লিস্ট এ ক্রিকেট, টুয়েন্টি২০) ব্যাটসম্যানদের সমগ্র খেলোয়াড়ী জীবনে ৫০,০০০ বা ততোধিক রান সংগ্রহ দেখানো হয়েছে।
এপ্রিল, ২০১৬ সাল পর্যন্ত মাত্র ১৬জন ব্যাটসম্যান বিশ্ব ক্রিকেট অঙ্গনে এরূপ অসম্ভব কীর্তিগাথা রচনা করতে পেরেছেন। তন্মধ্যে অধিকাংশ ক্রিকেটারই ইংল্যান্ড কিংবা ইংল্যান্ডের ঘরোয়া কাউন্টি ক্রিকেটে প্রতিনিধিত্ব করেছেন।
গুজারিশ (২০১০-এর চলচ্চিত্র)
গুজারিশ (;) হল ২০১০ সালে মুক্তিপ্রাপ্ত সঞ্জয় লীলা ভন্সালী পরিচালিত একটি হিন্দী চলচ্চিত্র ৷ এই চলচ্চিত্রে হৃতিক রোশন , ঐশ্বরিয়া রাই বচ্চন , আদিত্য রায় কাপুর প্রধান ভূমিকায় অভিনয় করেছেন ৷ এই চলচ্চিত্র ১৯ নভেম্বর, ২০১০ সালে মুক্তি পায় ৷
এই চলচ্চিত্রটি চিত্রায়িত করা হয়েছে ভারতের গোয়া শহরে ৷ ইথান মাসকিউরেনাস (হৃতিক রোশন) একজন মহান জাদুকর যে ১২ বছর আগে ম্যজিক শো তে এক দূর্ঘটনার শিকার হন ও তার সারা দেহ প্যরালাইসড হয়ে যায় ৷ তিনি ১২ বছর ধরে তার নিজের ঘরে এক খাটের উপর শয্যাশায়ী ৷ তিনি তার দেহকে নাড়াতে পারেন না ৷ সোফিয়া (ঐশ্বরিয়া রাই বচ্চন) ১২ বছর ধরে ইথানকে সেবা করেন ও দেখাশোনা করেন ৷ দুর্ঘটনার ১৪ বছর পর ইথান তার সমস্ত কষ্টের অবসানের জন্য "ইথোনেশিয়া (স্বইচ্ছায় মৃত্যু)" নামে একটি ব্যবস্থা গ্রহন করেন এবং কোর্টে আবেদন করেন ৷ তার এই কাজে সাহায্য করেন তার উকিল বান্ধবী দেবানী দত্ত ৷ কিন্তু কোর্ট ঐ আবেদন নাকোচ করে দেয় ৷ তারপর ইথান তার মৃত্যুর পক্ষে ও বিপক্ষে রেডিওতে ভোট চাওয়া শুরু করেন ৷ এই ঘটনার পূর্বেই আবির্ভাব হয় ওমর সিদ্দিকীর(আদিত্য কাপুর)৷ শেষ পর্যন্ত কোর্ট এই মৃত্যুর বিপক্ষে রায় দেয় ৷
রানী সরকার
রানী সরকার বা মোসাম্মৎ আমিরুন নেসা খানম (মৃ. ৭ জুলাই ২০১৮) ছিলেন একজন বাংলাদেশী চলচ্চিত্র অভিনেত্রী। তিনি ষাটের দশকে বাংলা চলচ্চিত্রে অভিনয় শুরু করেন। বাংলা চলচ্চিত্রে অবদানের স্বীকৃতিস্বরুপ বাংলাদেশ সরকার তাকে জাতীয় চলচ্চিত্র পুরস্কারের আজীবন সম্মাননা পুরস্কার প্রদান করে।
রানী সরকার বাংলাদেশের খুলনা বিভাগের সাতক্ষীরা জেলার কালীগঞ্জ থানার সোনাতলা গ্রামে জন্মগ্রহণ করেন। তার পিতার নাম সোলেমান মোল্লা এবং মাতার নাম আছিয়া খাতুন। তিনি সাতক্ষীরার সোনাতলা গ্রামের ইউপি স্কুল থেকে প্রাথমিক পাঠক্রম শেষ করেন। এরপর তিনি খুলনা করোনেশন গার্লস স্কুল থেকে মেট্রিক পাস করেন।
রানী সরকারের অভিনয় জীবন শুরু করেন ১৯৫৮ সালে "বঙ্গের বর্গী" মঞ্চনাটকের মাধ্যমে । এই বছরই তার চলচ্চিত্রে অভিষেক হয় এ জে কারদার পরিচালিত "দূর হ্যায় সুখ কা গাঁও" চলচ্চিত্রের মাধ্যমে। এরপর ১৯৬২ সালে বিখ্যাত চলচ্চিত্রকার এহতেশামুর রহমান পরিচালিত উর্দু চলচ্চিত্র "চান্দা"তে অভিনয় করেন । সেই ছায়াছবির পর থেকে তার পিতৃপ্রদত্ত নাম মেরীর বদলে নতুন নাম হয় রানী সরকার। চান্দা চলচ্চিত্রের সাফল্যের পর উর্দু ছায়াছবি "তালাশ" ও বাংলা ছায়াছবি "নতুন সুর" এ কেন্দ্রীয় নারী চরিত্রে অভিনয় করেন। এই ছায়াছবি দুটিও বেশ জনপ্রিয় হয়। এরপর তিনি প্রায় ২৫০টিরও বেশি চলচ্চিত্রে অভিনয় করেছেন।
রানী সরকার দীর্ঘদিন বার্ধক্যজনিত ছাড়াও পিত্তথলিতে পাথর, বাতজ্বর, জটিল কোলেলিথিয়েসিস রোগে ভুগে ২০১৮ সালের ৭ জুলাই ঢাকার ধানমন্ডি ইডেন মাল্টিকেয়ার হাসপাতালে ইউনিটে নিবিড় পরিচর্যা কেন্দ্রে (আইসিইউ) চিকিৎসাধীন অবস্থায় মৃত্যুবরণ করেন। তাকে ঢাকার আজিমপুর কবরস্থানে সমাহিত করা হয়।
জাতীয় চলচ্চিত্র পুরস্কার
অলিম্পিকে ফিজি
ফিজির অলিম্পিক গেমসে অভিষেক হয় ১৯৫৬ গ্রীষ্মকালীন অলিম্পিকে। অভিষেকের পর ফিজি ১২টি গ্রীষ্মকালীন এবং ৩টি শীতকালীন অলিম্পিক গেমসে অংশগ্রহণ করেছে। তবে শীতকালীন অলিম্পিক গেমসে প্রথম অংশগ্রহণ করে ১৯৮৮ সালে। ফিজির ক্রীড়াবিদগণ সাধারণত অ্যাথলেটিকস, জুডো, শ্যুটিং, সাঁতার, ও ভারোত্তোলনে প্রতিদ্বন্দ্বিতা করে কিন্তু কোন পদক জিততে পারেনি।
তৃতীয় নেপোলিয়ন
লুই-নেপোলিয়ন বোনাপার্ট (২০ এপ্রিল ১৮০৮ - ৯ জানুয়ারি ১৮৭৩) দ্বিতীয় ফরাসি প্রজাতন্ত্রএর একমাত্র রাষ্ট্রপতি (১৮৪৮-৫২) ছিলেন এবং তৃতীয় নেপোলিয়ন হয়ে  দ্বিতীয় ফরাসি সাম্রাজ্যের সম্রাট (১৮৫২-৭০) ছিলেন। তিনি নেপোলিয়ন বোনাপার্টের ভাইপো এবং উত্তরাধিকারী ছিলেন। তিনি ফ্রান্সের প্রথম প্রেসিডেন্ট ছিলেন  যিনি সরাসরি ভোটের মাধ্যমে নির্বাচিত হয়েছিলেন। তাকে সংবিধান ও সংসদ দ্বিতীয় মেয়াদের জন্য ভোটে দাঁড়াতে দেয়নি, সেই জন্য তিনি ১৮৫১ সালে শক্তিবলে শাসনতন্ত্র পরিবর্তন করে এবং তারপর তৃতীয় নেপোলিয়ন হিসেবে ২ ডিসেম্বর ১৮৫২, নেপোলিয়নের রাজ্যাভিষেক এর অষ্টচত্বারিংশ বার্ষিকীতে সিংহাসন নেন। তিনি ফরাসি বিপ্লবের পর থেকে ফরাসি রাষ্ট্রের দীর্ঘতম রাষ্ট্র প্রধান ছিলেন।
উথলী ইউনিয়ন
উথলী ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন। এটি একটি সীমান্তবর্তী ইউনিয়ন।
উথলী ইউনিয়ন চুয়াডাঙ্গা জেলার জীবননগর উপজেলায় উপজেলা সদর হতে পাচঁ কিলোমিটার উত্তরে অবস্থিত। এর পশ্চিমে ভারত, পূর্বে আন্দুলবাড়ীয়া ইউনিয়ন, উত্তরে বেগমপুর ইউনিয়ন, দক্ষিণে জীবননগর পৌরসভা অবস্থিত। এর আয়তন ৫৬ বর্গকিলোমিটার।
উথলী ইউনিয়ন ১৫টি মৌজা নিয়ে গঠিত, যা ৯টি প্রশাসনিক ওয়ার্ডে বিভক্ত।
১৯৫৯ সালে উথলী ইউনিয়ন বোর্ড ও মনোহরপুর ইউনিয়ন বোর্ড বিলুপ্ত করে উথলী ইউনিয়ন গঠন করা হয় এবং আবুল হোসেন টিকে প্রথম চেয়ারম্যান হিসাবে মনোনীত হন। ১৯৬৪ সালে ইউনিয়ন পরিষদ ভবন মনোহরপুরে স্থাপিত হয়। ২০১৬ সালে উথলী ইউনিয়নকে বিভক্ত করে উথলী ও মনোহরপুর নামে দুটি ইউনিয়ন গঠনের সিদ্ধান্ত হয় কিন্তু শেষ পর্যন্ত তা সম্পন্ন হয়নি।
উথলীর নামকরণ করা হয় ব্রিটিশ শাষনামলে। ধারনা করা হয় রাজনৈতিক সুবিধার্থে ১৮৮৬ ইংরেজি সালে রাঙ্গিয়ারপোতা গ্রামের আমোদ আলী মন্ডল রাঙ্গিয়ারপোতার পূর্ব এলাকাকে বিভক্ত করে উথলী নামকরণ করেন।
উথলী ইউনিয়নের শিক্ষার হার ৩৯.৮০%। ইউনিয়নে একটি মহাবিদ্যালয়, দুইটি মাধ্যমিক বিদ্যালয়, ৯ টি সরকারী প্রাথমিক বিদ্যালয়, ১টি মাদ্রাসা ও কয়েকটি কিন্ডার গার্ডেন রয়েছে। এখানকার উল্লেখযোগ্য শিক্ষা প্রতিষ্ঠানের মধ্য রয়েছেঃ
এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।
চিত্তরঞ্জন দেব
চিত্তরঞ্জন দেব (২৮ মার্চ ১৯২৪ - ১৩ জুন ২০১০) রবীন্দ্রনাথ ঠাকুরের উপর গবেষক ছিলেন। তিনি একজন কবি, প্রাবন্ধিক ছিলেন। তিনি শান্তিনিকেতনে থাকতেন। তাকে 'রবীন্দ্র সংস্কৃতি পরিষদ', তার জীবনব্যাপী কাজ ও সাহিত্য ক্ষেত্রের অবদানসমূহের জন্য 'রবীন্দ্র তত্ত্বাচার্য' উপাধি দেয়।
চিত্তরঞ্জন দেব বর্তমানের চাটিয়াইন, সিলেট, বাংলাদেশ এ জন্মগ্রহণ করেন।
হারুনুর রশীদ (দ্ব্যর্থতা নিরসন)
হারুনুর রশীদ নামটি নিম্নের ব্যক্তিবর্গকে নির্দেশ করতে পারেঃ
উইন্ডোজ আপডেট
উইন্ডোজ হালনাগাদ (WU), হলো মাইক্রোসফট কর্তৃক প্রদানকৃত একটি সেবা যেটি উইন্ডোজের বিভিন্ন উপাদানগুলোর হালনাগাদ নিশ্চিত করে। উপাদানসমূহের হালনাগাদের মধ্যে মাইক্রোসফট অফিস, মাইক্রোসফট লাইভ ইসেনশিয়াল এবং মাইক্রোসফট এক্সপ্রেশন স্টুডিও এর হালনাগাদও প্রদান করা হয়। মাইক্রোসফটের উইন্ডোজ ব্যবহারকারীরা সক্রিয় ইন্টারনেট ব্যবস্থার মাধ্যমে মাইক্রোসফটের উইন্ডোজ আপডেট অ্যাপ্লিকেশনের মাধ্যমে উইন্ডোজের হালনাগাদসমূহ ডাউনলোড করে থাকেন। এছাড়াও ব্যবহারকারীরা মাইক্রোসফটের ওয়েবসাইট থেকেও হালনাগাদসমূহ ডাউনলোড করে ইনস্টল করার সামর্থ্য রাখেন।
সেবাটি উইন্ডোজের জন্য বিভিন্ন ধরনের হালনাগাদ প্রদান করে থাকে। নিরাপত্তা হালনাগাদ বা সংকটপূর্ণ হালনাগাদসমূহ বিভিন্ন ভাইরাস, ম্যালওয়্যার জনিত দূর্বলতা থেকে উইন্ডোজকে রক্ষা করে। কম গুরুত্বপূর্ণ হালনাগাদসমূহ বিভিন্ন সফটওয়্যারের উন্নতিসাধন এবং ভুল-ত্রুটিসমূহ ঠিক করে থাকে।
মাইক্রোসফট কার্যসূচি অনুযায়ী প্রতি মাসের দ্বিতীয় মঙ্গলবার নিরাপত্তা হালনাগাদ উন্মোচন করে, কিন্তু যদি খুবই গুরুত্বপূর্ণ কোন নিরাপত্তা হালনাগাদ প্রদান করার প্রয়োজন পড়ে তাহলে তা যত দ্রুত সম্ভব প্রদান করা হয়। মাইক্রোসফটের উইন্ডোজ ব্যবহারকারীরা উইন্ডোজের হালনাগাদ পদ্ধতি ঠিক করে দিতে পারেন, ব্যবহারকারীরা ইচ্ছানুযায়ী উইন্ডোজ হালনাগাদকে স্বয়ংক্রিয় পদ্ধতিতে হালনাগাদের ব্যবস্থা করতে পারেন কিংবা নিজে নিজে করে নিতে পারেন। তবে স্বয়ংক্রিয় পদ্ধতিতে হালনাগাদের জন্য ব্যবহারকারীর কম্পিউটারে সবসময় ইন্টারনেট সংযোগ থাকতে হবে।
উইন্ডোজ হালনাগাদ ব্যবস্থা প্রথম প্রবর্তিত হয়েছিল একটি ইন্টারনেট ওয়েব সাইটের মাধ্যমে যখন উইন্ডোজ ৯৫ বাজারে ছাড়া হয়। সেসময় উইন্ডোজ হালনাগাদের একটি ঠিকানা স্টার্ট ম্যানুতে যুক্ত করা হয়েছিল যাতে করে ব্যবহারকারীরা অপারেটিং সিস্টেমের জন্য অতিরিক্ত কিছু ডাউনলোড করতে পারে। উইন্ডোজ ৯৮ এর প্রকাশের সময় উইন্ডোজ হালনাগাদ অতিরিক্ত ডেস্কটপ থিম, গেমস, যন্ত্রাংশের চালকের(Driver) হালনাগাদ এবং ঐচ্ছিক উপাদান যেমন নেটমিটিং এর ব্যবস্থা করে ছিল।
ব্রিটনি কুপার
ব্রিটনি কুপার (; জন্ম: ২৩ আগস্ট, ১৯৮৯) ত্রিনিদাদে জন্মগ্রহণকারী ওয়েস্ট ইন্ডিজের বিশিষ্ট প্রমিলা ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ বোলার। পাশাপাশি ডানহাতে ব্যাটিংয়েও পারদর্শিতা প্রদর্শন করছেন তিনি।
২০১৬ সালে ভারতে অনুষ্ঠিত আইসিসি মহিলা বিশ্ব টুয়েন্টি২০ প্রতিযোগিতায় অংশগ্রহণের জন্য তাকেও অন্তর্ভূক্ত করা হয়। সেমি-ফাইনালে নিউজিল্যান্ডের চমকপ্রদ ক্রীড়াশৈলী প্রদর্শন করে সাড়া জাগান। খেলায় তিনি মূল্যবান ৬১ রান করে দলকে ফাইনালে উত্তোরণ ঘটাতে সহায়তা করেন।
ওয়ারেন বার্ডসলি
ওয়ারেন কার্লি বার্ডসলি (; জন্ম: ৬ ডিসেম্বর, ১৮৮২ - মৃত্যু: ২০ জানুয়ারি, ১৯৫৪) নিউ সাউথ ওয়েলসের ওয়ারেন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের পক্ষে ১৯০৯ থেকে ১৯২৬ মেয়াদে টেস্ট ক্রিকেটে অংশগ্রহণ করেছিলেন তিনি। এছাড়াও, ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন তিনি। মূলতঃ উদ্বোধনী ব্যাটসম্যান হিসেবেই ওয়ারেন বার্ডসলি খেলেছিলেন।
১৯০৮-০৯ মৌসুমের ঘরোয়া ক্রিকেটে ৯ ইনিংসে ৮৩.১১ গড়ে ৭৪৮ রান তোলেন। এরফলে ১৯০৯ সালে ইংল্যান্ড সফরে অনুষ্ঠিত অ্যাশেজ সিরিজে খেলার জন্য অস্ট্রেলিয়া দলের সদস্য মনোনীত হন। বার্মিংহামের এজবাস্টনে অনুষ্ঠিত টেস্টে তাঁর অভিষেক ঘটে। কিন্তু তাঁকে বেশ রান খরায় ভুগতে হয়েছিল। প্রথম আট ইনিংসে ২, ৬, ৪৬, ০, ৩০, ২, ৯ এবং ৩৫ সংগ্রহ করেন। কিন্তু লন্ডনের ওভালে অনুষ্ঠিত পঞ্চম টেস্টের উভয় ইনিংসে সেঞ্চুরি করেন। এরফলে টেস্ট ক্রিকেটের ইতিহাসে প্রথম ক্রিকেটার হিসেবে উভয় ইনিংসে সেঞ্চুরি করার কীর্তিগাথা রচনা করেন তিনি। ৯ আগস্ট, ১৯০৯ তারিখে ইংল্যান্ডের বিপক্ষে উভয় ইনিংসে তিনি যথাক্রমে ১৩৬ ও ১৩০ রান তুলেন। তবে ঐ খেলাটি ড্রয়ে পরিণত হয়েছিল।
অস্ট্রেলিয়ায় অনুষ্ঠিত ১৯১০-১১ মৌসুমে সফরকারী দক্ষিণ আফ্রিকার বিপক্ষে বার্ডসলি চমৎকার খেলেন। নয় ইনিংসে তিনি ৬৩.৬৭ গড়ে ৫৭৩ রান তোলেন। কিন্তু পরের বছর ইংল্যান্ডের বিপক্ষে তিনি তেমন ভালো করতে পারেননি। ফলশ্রুতিতে দল থেকে বাদ পড়েন ও বয়োঃজ্যেষ্ঠ সিড গ্রিগোরি পঞ্চম টেস্টে তাঁর স্থলাভিষিক্ত হয়েছিলেন।
১৯২৬ সালে ৪৩ বছর বয়সে সর্বশেষ ইংল্যান্ড সফরে যান। নিয়মিত অধিনায়ক হার্বি কলিন্সের অসুস্থতার কারণে দ্বিতীয় টেস্টে পরীক্ষামূলকভাবে তাঁকে অধিনায়কের দায়িত্ব দেয়া হয়। এরফলে ৪৩ বছর ২১৬ দিন বয়সে তিনি টেস্ট ক্রিকেটের ইতিহাসে বয়োঃজ্যেষ্ঠ অধিনায়কের দায়িত্ব পালন করে ইতিহাস গড়েন। বার্ডসলি’র অধিনায়কত্বে দুই টেস্টই ড্রয়ে পরিণত হয়। ৫ টেস্টের ঐ সিরিজের সবগুলো টেস্টে অংশ নিয়েছিলেন। তন্মধ্যে লর্ডসে অনুষ্ঠিত দ্বিতীয় টেস্টে অপরাজিত ১৯৩* রান তোলেন যা তাঁর ব্যক্তিগত সর্বোচ্চ। ফলশ্রুতিতে অস্ট্রেলিয়ার সর্বাপেক্ষা বয়োঃজ্যেষ্ঠ ক্রিকেটাররূপে সেঞ্চুরি করেন তিনি। এছাড়াও লর্ডসে সর্বোচ্চ টেস্ট রান করার কৃতিত্ব গড়েন যা পরবর্তীকালে ডোনাল্ড ব্র্যাডম্যান ১৯৩০ সালে ২৫৪ করে নতুন রেকর্ড গড়েন।
টেস্ট ও প্রথম-শ্রেণীর ক্রিকেট থেকে অবসর নেয়ার পর বার্ডসলি সংক্ষিপ্তকালের জন্য জাতীয় দল নির্বাচকমণ্ডলীর সদস্য মনোনীত হন। পঞ্চাশ বছর বয়সেও ক্লাব ক্রিকেটে গ্লেব দলের পক্ষে খেলাধুলো চালিয়ে যান। তাঁর এ সুদীর্ঘ সময়ের ক্রীড়াজীবন কেবলমাত্র নিয়মিত ব্যয়াম চর্চা করা, মদ্যপান ও ধূমপান থেকে বিরত থাকার ফলেই সম্ভবপর হয়েছিল।
১৯১০ সালে উইজডেন কর্তৃক অন্যতম বর্ষসেরা ক্রিকেটার মনোনীত হন। ১৯৪৫ সালে ৬২ বছর বয়সে ‘জারট্রুড কোপ’ নাম্নী এক রমণীর পাণিগ্রহণ করেন তিনি। ২০ জানুয়ারি, ১৯৫৪ তারিখে ৭১ বছর বয়সে সিডনিতে তাঁর দেহাবসান ঘটে।
জাতীয় জলপথ ৬
জাতীয় জলপথ ৬ (NW-6) বরাক নদীতে গড়ে তুলা হচ্ছে। ভাঙ্গা থেকে লক্ষীপুর পর্যন্ত ১২১ কিমি এই নদীপথ হল জাতীয় জলপথ ৬। এই জলপথে অতিতে বাংলাদেশের সঙ্গে ভারতের ব্যবসা বাণিজ্য চলত। এই জলপথটি এই অঞ্চলের অর্থনীতিক কেন্দ্রবিন্দুতে পরিণত হবে।
প্রথম পর্যায় ভাঙ্গা থেকে শিলচর পর্যন্ত ৭৬ কিমি জলপথকে জাতীয় জলপথ ৬ এ উন্নিত করা হবে।
দ্বিতীয় পর্যায় শিলচর থেকে লক্ষীপুর পর্যন্ত বাকি ৪৬ কিমি জাতীয় জলপথ গঠনকরা হবে বরাক নদীতে।
তিলা শোল
তিলা শোল বা পিপলা শোল (বৈজ্ঞানিক নাম: Channa barca) () হচ্ছে চেন্নিডি পরিবারের "Channa" গণের একটি দুর্লভ প্রজাতির স্বাদু পানির মাছ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
দেহ সম্মুখে প্রায় চোঙাকৃতির এবং পশ্চাতে চাপা। পাখনার কিনারা লাল, বক্ষপাখনা লালচে ও প্রচুর কাল দাগ আছে।
এ প্রজাতির মাছ ভারত, বাংলাদেশ গঙ্গা, ব্রহ্মপুত্র বিধৌত অববাহিকায় লক্ষ্য করা যায়। তবে এটি বর্তমানে ভারতের আসামে ব্রহ্মপুত্রের দক্ষিণ তীরের গোয়ালপাড়ায় পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন প্রজাতি হিসেবে বিবেচিত।
চলো পাল্টাই
চলো পাল্টাই () হল ২০১১ সালে মুক্তিপ্রাপ্ত বাংলা চলচ্চিত্র ৷ এই চলচ্চিত্রে বর্তমান সমাজব্যবস্থা , শিক্ষাব্যবস্থা ও সমস্যাসমূহ খুব সুন্দরভাবে উপস্থাপন করা হয়েছে ৷ এই চলচ্চিত্রের পরিচালক হরনাথ চক্রবর্তী ৷ এতে প্রধান চরিত্রে প্রসেনজিৎ চট্টোপাধ্যায় , আরিয়ান ভৌমিক, তাথৈ দেব অভিনয় করেছেন ৷ এটি একটি সামাজিক সমস্যামূলক চলচ্চিত্র ৷ এটি একটি তামিল চলচ্চিত্রের পূনঃনির্মাণ ৷
এই চলচ্চিত্রের সব গান অনুপম রায় রচনা করেছেন ৷ গানগুলো খুব সুন্দর ৷
রওশন জামিল
রওশন জামিল (জন্ম: ৮ মে, ১৯৩১ - মৃত্যু: ১৪ মে, ২০০২) একজন বাংলাদেশী চলচ্চিত্র ও টিভি অভিনেত্রী। ষাটের দশকের মাঝামাঝিতে তিনি টিভি অভিনয় দিয়ে অভিনয় জীবন শুরু করলেও চলচ্চিত্রেই তাকে বেশি দেখা গেছে। তার দীর্ঘ ৩৫ বছরের অভিনয় জীবনে প্রায় ২৫০ এর অধিক চলচ্চিত্রে অভিনয় করেছেন। চলচ্চিত্রে অবদানের জন্য পেয়েছেন বাংলাদেশ সরকার কর্তৃক প্রদত্ত জাতীয় চলচ্চিত্র পুরস্কার। এছাড়া তিনি দেশের একজন নামকরা নৃত্যশিল্পী। নৃত্যকলায় তার অবদানের জন্য বাংলাদেশ সরকার তাকে বাংলাদেশের সর্বোচ্চ সম্মান একুশে পদকে ভূষিত করেন।
রওশন জামিল ১৯৩১ সালের ৮ মে তৎকালীন ব্রিটিশ ভারতের ঢাকার রোকনপুরে জন্মগ্রহণ করেন। তিনি ঢাকার লক্ষীবাজারের সেন্ট ফ্রান্সিস মিশনারী স্কুলে প্রাথমিক ও মাধ্যমিক শিক্ষা সম্পন্ন করেন। এরপর পড়াশুনা করেন ইডেন কলেজে। শৈশব থেকেই তার নাচের প্রতি ঝোঁক ছিল। ম্যাট্রিক পাশ করার পর ভর্তি হন ঢাকার ওয়ারী শিল্পকলা ভবনে ও নাচের তালিম নেন প্রখ্যাত নৃত্যশিল্পী গওহর জামিল এর কাছ থেকে।
রওশন জামিল বাংলাদেশ টেলিভিশনে অভিনয়ের মধ্য দিয়ে তার অভিনয় জীবন শুরু করেন। তার প্রথম অভিনীত নাটক "রক্ত দিয়ে লেখা" ১৯৬৫ সালে বাংলাদেশ টেলিভিশনে প্রচারিত হয়। বাংলাদেশ টেলিভিশনের "ঢাকায় থাকি" ও "সকাল সন্ধ্যা" ধারাবাহিক নাটক তাকে আরও জনপ্রিয় করে তুলে। তিনি ১৯৬৭ সালে চলচ্চিত্রে অভিনয় শুরু করেন আরব্য রূপকথা "আলিবাবা চল্লিশ চোর" ছায়াছবিতে অভিনয়ের মাধ্যমে। ১৯৭০ সালে মুক্তিপ্রাপ্ত প্রখ্যাত চলচ্চিত্রকার জহির রায়হান পরিচালিত জীবন থেকে নেয়া চলচ্চিত্রে আপা চরিত্র তাকে সাফল্যের শীর্ষে নিয়ে আসে। তাছাড়া আমজাদ হোসেনের রচনা ও পরিচালনায় নয়নমনি, আবু ইসহাকের উপন্যাস অবলম্বনে শেখ নিয়ামত আলী ও মসিহউদ্দিন শাকের পরিচালিত সূর্য দীঘল বাড়ী চলচ্চিত্রে তার অভিনয় দর্শক ও সমালোচকদের প্রশংসা অর্জন করে।
১৯৫৯ সালে নৃত্যশিল্পী গওহর জামিল ও তিনি দুজনে মিলে প্রতিষ্ঠা করেন নৃত্য প্রশিক্ষন কেন্দ্র জাগো আর্ট সেন্টার। ১৯৮০ সালে স্বামীর মৃত্যুর পর তিনিই এই সংগঠনের দেখাশুনা করতেন।
ঢাকার ওয়ারী শিল্পকলা ভবনে নাচ শেখার সময় পরিচয় হয় প্রখ্যাত নৃত্যশিল্পী গওহর জামিলের সাথে এবং ১৯৫২ সালে তারা বিবাহ বন্ধনে আবদ্ধ হন। তাদের ২ ছেলে ও ৩ মেয়ে।
রওশন জামিল ২০০২ সালের ১৪ মে বাংলাদেশের ঢাকায় ঢাকা মেডিকেল কলেজ হাসপাতালে মৃত্যুবরণ করেন। বাংলাদেশ চলচ্চিত্র উন্নয়ন সংস্থার (এফডিসি) প্রবেশদ্বারে 'নয়ন সম্মুখে তুমি নাই' শিরোনামের ফলকে প্রয়াত চলচ্চিত্রকারদের সাথে তার নাম খোদাই করা আছে।
কোটবাড়ি
কোটবাড়ি, বাংলাদেশের অন্যতম
একটি ইতিহাস জড়িত স্থান। শুধু তাই নয়-
এটি বাংলাদেশের অন্যতম একটি
পিকনিক স্পট ও। এখন কোটবাড়ি কে
আরো সহজ ভাবে চিনার জন্য একটু সহজ
করেই বলা যায় যে “কুমিল্লা
ইউনিভার্সিটি” কোটবাড়িতে
অবস্থিত। এছাড়াও এখানে আছে বার্ড 
(বাংলাদেশ পল্লী উন্নয়ন একাডেমী),
কুমিল্লা ক্যাডেট কলেজ, টেকনিকেল
ট্রেনীং সেন্টার (এস এস সি
ভোকেশনাল), কুমিল্লা পলিটেকনিক
ইন্সটিটিউট, টিচার্চ ট্রেনীং কলেজ,
গভ: ল্যাবরেটরী হাই স্কুল, ক্যান্টবোর্ড
কলেজ, সিসিএন পলিটেকনিক
ইন্সটিটিউট ও ফিজিক্যাল এডুকেশন স্কুল
সহ আরো অনেক স্কুল ও প্রতিষ্ঠান।
এ স্থানের অন্যতম আকর্ষণ হলো ময়নামতি
জাদুঘর, শালবন বিহার, শালবন, লালমাই
পাহাড়ের মত ঐতিহাসিক নিদর্শন ও
প্রাকৃতিক সৌন্দর্যে ভরা পরিবেশ।
তেলোটাকি
তেলোটাকি বা রাগা, চ্যাং, ঘাইরা বা গাচুয়া (বৈজ্ঞানিক নাম: Channa orientalis) () হচ্ছে চান্নিডি পরিবারের "Channa" গণের স্বাদুপানির একটি মৎস্য প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
দেহ সম্মুখে প্রায় চোঙাকৃতির এবং পশ্চাতে চাপা। পাখনার কিনারা কমলা বর্ণের ও দাগ টানা আছে।
বাংলাদেশের মিঠাপানির অঞ্চলে পাওয়া যায়। এছাড়া ভারত, মালয়েশিয়া, মায়ানমার, নেপাল, চীন, তাইওয়ান, থাইল্যান্ড, ভিয়েতনাম, কম্বোডিয়া, লাওস, পাকিস্তানের স্বাদুপানিতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে সংকটাপন্ন প্রজাতি হিসেবে বিবেচিত।
নাপিত কই
নাপিত কৈ বা কৈবান্দী, (বৈজ্ঞানিক নাম: Badis badis) () হচ্ছে কই মৎস্য পরিবারের একটি মৎস্য প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এই মাছ বাংলাদেশ, ভারত, নেপাল, ভুটান অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন বিপন্ন মাছ হিসাবে চিহ্নিত। এ মাছ সংরক্ষণের জন্য তার আবাসস্থল রক্ষা জরুরি।
শ্যামপুর থানা
শ্যামপুর থানা বাংলাদেশের ঢাকা জেলার একটি প্রশাসনিক এলাকা।
শ্যামপুর থানার অবস্থান । এর মোট আয়তন ২.৩১ বর্গকিমি।
শ্যামপুরে মোট জনসংখ্যার হার ৬০১৫২. জন পুরুষ ভোটার ৪৯.৭৮% এবং এর মহিলা জনসংখ্যার হার মোট ৫০.২২%. শ্যামপুরে জাতীয় শিক্ষার্থী হার ৫২.৬৮%, এবং ৩২.৪% অশিক্ষিত।
শ্যামপুর উপজেলায় মোট ১টি ইউনিয়ন/৭টি ওয়ার্ড মৌজা/মহল্লা, এবং ৩টি গ্রাম।
বড়পুকুরিয়া তাপবিদ্যুৎ কেন্দ্র
বড়পুকুরিয়া তাপবিদ্যুৎ কেন্দ্র বাংলাদেশের দিনাজপুর জেলার পার্বতীপুর উপজেলার হামিদপুর ইউনিয়নে অবস্থিত একমাত্র কয়লা ভিত্তিক তাপবিদ্যুৎ কেন্দ্র। এটি ২০০৬ সালে গড়ে ওঠে। এর মোট উৎপাদন ক্ষমতা ২৫০ মেগাওয়াট। কেন্দ্রটিতে ১২৫ মেগাওয়াট উৎপাদন খমতা সম্পন্ন ২ টি ইউনিট রয়েছে। কেন্দ্রটিতে বড়পুকুরিয়া কয়লাখনির কয়লা ব্যবহার করা হয়। এটি পরিচলনা করে বাংলাদেশ বিদ্যুৎ উন্নয়ন বোর্ড।
২০১৫ সালে ২৭৫ মেগাওয়াট উৎপাদন ক্ষমতা সম্পন্ন তৃতীয় ইউনিট নির্মাণের কাজ শুরু হয়।
পাঁচ (চলচ্চিত্র)
পাঁচ (হিন্দি: पाँच) হল একটি মুক্তি না পাওয়া ভারতীয় ক্রাইম থ্রিলার চলচ্চিত্র। এই ছবিটির কাহিনি ও চিত্রনাট্যকার হলেন অনুরাগ কাশ্যপ। এই ছবিতে অভিনয় করেন কে কে মেনন, আদিত্য শ্রীবাস্তব, বিজয় মৌর্য, জয় ফার্নান্ডেজ ও তেজস্বিনী কোলহাপুরি। ছবির কাহিনির ‘আংশিক’ ভিত্তি পুণে শহরে ১৯৭৬-৭৭ সালে সংঘটিত জোশি-অভয়ংকর ধারাবাহিক হত্যাকাণ্ডের ঘটনা।
ছবিটি প্রেক্ষাগৃহে বা হোম-ভিডিওর মাধ্যমে মুক্তি পায়নি। কেন্দ্রীয় চলচ্চিত্র সেন্সর বোর্ড ছবিতে হিংসার প্রদর্শন, ড্রাগ নেওয়ার চিত্র তুলে ধরা এবং অশ্লীল ভাষা ব্যবহারের জন্য ছবিটি নিয়ে আপত্তি তোলে। ২০০১ সালে কিছু দৃশ্য বাদ দিয়ে এই ছবিটি সেন্সর বোর্ডের সার্টিফিকেট পায়। কিন্তু প্রযোজক কিছু সমস্যার সম্মুখীন হওয়ায় এই ছবিটির মুক্তি পায়নি। ২০১০ সালে এই ছবির একটি প্রিভিউ কপি অনলাইনে ছড়িয়ে পড়ে।
২০০৫ সালে ওশিয়ান’স সিনেফ্যান ফেস্টিভ্যাল অফ এশিয়ান অ্যান্ড আরব সিনেমার শেষ ছবি হিসেবে এই ছবিটি প্রদর্শিত হয়েছিল।
"পাঁচ" ছবিটি একটি রক ব্যান্ডের পাঁচ সদস্যের কাহিনি। এদের মধ্যে এক জন নারী ও চার জন পুরুষ। এরা ড্রাগ, যৌনতা, ধূমপান ইত্যাদি দোষে দুষ্ট। ব্যান্ডের লিডার এতটাই উন্মত্ত ও নেশাগ্রস্থ যে সে যা চায়, তা-ই যেন-তেন-প্রকারেণ পেতে যায়। ধীরে ধীরে ব্যান্ডের সদস্যরা ডাকাতি ও খুনের ঘটনায় পড়ে এবং পুলিশ তাদের ধাওয়া করে। ছবির অবশিষ্টাংশ তাদের পরিণতি নিয়েই।
১৯৯৩ সালের সেপ্টেম্বর মাসে কাশ্যপ যখন সেন্ট জেভিয়ার্স বয়েজ হোস্টেলে ছিলেন, তখন তিনি ‘গ্রিক’ (পরে ‘প্রলয়’) নামে একটি ব্যান্ডের সদস্য অ্যাডাম আভিল, এডি আভিল, ল্যুক কেনি ও ইউলিসিস ভেয়রার সঙ্গে ঘ্যরতেন। কাশ্যপ একটি চল্লিশ পাতার ছোটো নোটবইতে তাঁদের জীবনযাত্রা সম্পর্কে নানা কথা লিখে রাখেন। পরে তিনি "মির্যা্জ" নামে একটি ছবির জন্য “ছোটো ছোটো আকারে” চিত্রনাট্য লেখা শুরু করেন। পরে তিনি এটির নাম দেন "পাঁচ"। বিক্রম কাপাডিয়ার একটি নাটকে কাশ্যপ ল্যুক কেনিকে দেখেন। তিনি অসম্পূর্ণ চিত্রনাট্যটি নিয়ে তাঁর কাছে যান। কিন্তু কোনো ফল হয় না। পরে নায়ারের সঙ্গে কাজ করতে করতে তিনি ১৯৭৬ সালে পুণে শহরে সংঘটিত জোশি-অভয়ংকর ধারাবাহিক হত্যাকাণ্ড সংক্রান্ত ফাইলগুলি পড়েন। পাঁচজন সাধারণ কলেজ ছাত্র নয় জনকে নৃশংসভাবে হত্যা করছে—এই ধারণা থেকেই ছবিটি নির্মিত হয়। তিনি "ফান" নামে আরও একটি ছবি দেখেছিলেন। সেখানে দেখা গিয়েছে দুটি মানসিক বিকারগ্রস্থ মেয়ে এক বৃদ্ধা মহিলাকে হত্যা করছে। এই দুই ছবি থেকে কাশ্যপ তাঁর ছবির উপাদান সংগ্রহ করেন।
এই ছবির গানগুলির কথা রচনা করেন আব্বাস টায়ারওয়ালা ও সুর দেন বিশাল ভরদ্বাজ। ২০০২ সালের মে মাসে বিএমজি ক্রেসেন্ডো থেকে এই অ্যালবামটি প্রকাশ করা হয়। এই অ্যালবামের মাধম্যেই উক্ত কোম্পানিটি প্রথম হিন্দি চলচ্চিত্র সংগীতের জগতে প্রবেশ করে।
বাংলাদেশ সেনাবাহিনী বিজ্ঞান ও প্রযুক্তি বিশ্ববিদ্যালয়, সৈয়দপুর
বাংলাদেশ সামরিক বিজ্ঞান ও প্রযুক্তি বিশ্ববিদ্যালয় নিয়মানুবর্তিতা, জ্ঞান ও নৈতিকতা এই মূলমন্ত্রে উজ্জীবিত বাংলাদেশ সেনাবাহিনী কর্তৃক পরিচালিত একটি বেসরকারি বিশ্ববিদ্যালয়। এটি নীলফামারী জেলার সৈয়দপুর সেনানিবাসে অবস্থিত।
প্রধান ক্যাম্পাস সৈয়দপুরে অবস্থিত। সৈয়দপুর বাংলাদেশের নীলফামারী জেলার একটি শহর। সৈয়দপুর বিমানবন্দর বিশ্ববিদ্যালয় ক্যাম্পাসের খুব কাছাকাছি অবস্থিত।
সকল বিভাগে ৪ বছর মেয়াদী স্নাতক বি.এস.সি. ইঞ্জিনিয়ারিং কোর্স এবং বি.বি.এ (অনার্স) কোর্স চালু রয়েছে:
শওকত আলী ইমন
শওকত আলী ইমন (জন্ম: ১৯ জুলাই, ১৯৭১) একজন বাংলাদেশী সুরকার, সঙ্গীত পরিচালক, গীতিকার, ও সঙ্গীতশিল্পী। দুই দশকে প্রায় ৪০০ চলচ্চিত্রের গানের সুর দিয়েছেন এবং সঙ্গীত পরিচালনা করেছেন। তিনি ২০১৩ সালে পূর্ণদৈর্ঘ্য প্রেম কাহিনী চলচ্চিত্রের সঙ্গীত পরিচালনা করে অর্জন করেছেন জাতীয় চলচ্চিত্র পুরস্কার।
শওকত আলী ইমনের জন্ম বাংলাদেশের ঢাকা জেলায় ১৯৭১ সালের ১৯ জুলাই। তার পৈতৃক নিবাস মানিকগঞ্জ জেলার সিঙ্গাইরে। তার মা মুসলিমা বেগম একজন সঙ্গীতশিল্পী ছিলেন। তার দুই বোন আবিদা সুলতানা ও রেবেকা সুলতানাও দেশের নামকরা সঙ্গীতশিল্পী।
শওকত আলী ইমনের সঙ্গীত জীবন শুরু হয় ১৯৯৬ সালে "রুটি" চলচ্চিত্রের সঙ্গীত পরিচালনা দিয়ে। ২০০২ সালে চলচ্চিত্রে অশ্লীলতা দেখা দিলে তিনি সঙ্গীত পরিচালনা বন্ধ করে দেন। এরপর ২০০৭ সালে এক টাকার বউ চলচ্চিত্র দিয়ে নতুন করে যাত্রা শুরু করেন। ইমনের সুরে কণ্ঠ দিয়ে সঙ্গীত জীবন শুরু করেছেন জনপ্রিয় সঙ্গীতশিল্পী আসিফ আকবর, দিনাত জাহান মুন্নী, তাসিফ সহ আরো অনেকে।
তিনি কলকাতার "অন্যায় অবিচার", "বিচারক" সহ ১২টি চলচ্চিত্রের গান পরিচালনা করেন। সেখানে তার গানে কণ্ঠ দিয়েছেন কুমার শানু, অলকা ইয়াগনিক, সাধনা সরগম, বাবুল সুপ্রিয়, সনু নিগম, শানদের মত জনপ্রিয় সঙ্গিতশিল্পীরা। এছাড়াও তিনি বলিউডে মহেশ ভাট পরিচালিত "সার্চ-২" চলচ্চিত্রের সঙ্গীত পরিচালনা করেন।
শওকত আলী ইমন ১৯৮৯ সালে ঢাকার হোটেল শেরাটনে চাইম ব্যান্ডের এক কনসার্টে নাট্যঅভিনেত্রী বিজরী বরকতুল্লাহর সাথে পরিচিত হন এবং কিছুদিন পর তারা বিবাহ বন্ধনে আবদ্ধ হন। ১৭ বছর একসাথে সংসার করা পর ২০১৩ সালে তাদের বিবাহ বিচ্ছেদ ঘটে। ২০১২ সালে তিনি জিনাত কবীরকে বিয়ে করেন।জাতীয় চলচ্চিত্র পুরস্কার
২০১৪ সালে তার স্ত্রী জিনাত কবীরের কিছু আপত্তিকর ছবি অনলাইনে ছড়িয়ে দেওয়ার হুমকি দিয়ে সমালোচিত হন এই সঙ্গীত ব্যক্তিত্ব। তথ্যপ্রযুক্তি আইনে তাকে গ্রেফতার করা হয়।
পদোন্নতি
পদোন্নতি বা পদোন্নয়ন বলতে কোনো কর্মীকে তার বর্তমানে আসীন পদ হতে উচ্চতর দায়িত্ব ও পদমর্যাদা সম্পন্ন পদে উন্নীত করাকে বুঝায়। যেকোনো প্রতিষ্ঠানেই পদোন্নয়ন কর্মীদের উত্তম কাজ হিসেবে গন্য করা হয়ে থাকে। এতে কর্মীদের মনোবল বৃদ্ধি পায় এবং যোগ্যতাসম্পন্ন কর্মীদের প্রতিষ্ঠানে ধরে রাখা সম্ভব হয়।
বিভিন্ন প্রতিষ্ঠানে পদোন্নতি প্রদানে নানারূপ পদ্ধতি অনুসরণ করা হয়। 
কোনো পদ হতে উচ্চতর পদে কাউকে পদোন্নতির ক্ষেত্রে যদি চাকরির মেয়াদ বিবেচনায় বয়ো:জ্যেষ্ঠ ব্যক্তিকে নিবার্চন করা হয় তবে ত্কে জ্যেষ্ঠত্বের ভিত্তিতে পদোন্নয়ন বলে।
পদোন্নতি পাওয়ার তালিকায় অন্তর্ভুক্ত ব্যক্তিদের মধ্য থেকে অধিকতর যোগ্যতা ও মেধাসম্পন্ন ব্যক্তিকে নির্বাচন করাকেই যোগ্যতা বা মেধাভিত্তিক পদোন্নয়ন বলে।
যোগ্য ব্যক্তি বাছায়কালে প্রতিষ্ঠানের সম্ভাব্য ব্যক্তিদের মধ্য থেকে ব্যক্তির চাকরিকাল এবং যোগ্যতা উভয় বিষয়টিকে বিবেচনায় নিয়ে পদোন্নতি প্রদানকেই জ্যেষ্ঠত্ব ও যোগ্যতাভিত্তিক পদোন্নতি বলে।
একাদশ ও দ্বাদশ শ্রেনি, ব্যবসায় সংগঠন ও ব্যবস্থাপনা,দ্বিতীয় পত্র,মোহাম্মদ খালেকুজ্জামান,দি যমুনা পাবলিকেশন, প্রকাশকাল এপ্রিল ২০১৫
টেস্টোস্টেরন (চলচ্চিত্র)
টেস্টোস্টেরন (ইংরেজি: Testosterone) (২০০৩) হল জেমস রবার্ট বেকারের উপন্যাস "টেস্টোস্টেরন"-এর চলচ্চিত্র রূপ। এই ছবিটি পরিচালনা করেন ডেভিড মোরটন। এতে অভিনয় করেন ডেভিড র্যা্ডক্লিফ, অ্যান্টোনিও সাবাটো, জুনিয়র ও জেনিফার কুলিজ।
ডিন সিগ্রেভ (ডেভিড সাটক্লিফ) হলেন বছর তিরিশের এক গ্রাফিক ঔপন্যাসিক। তিনি লস এঞ্জেলসে বাস করেন। তিনি তাঁর সুদর্শন আর্জেন্টিনীয় প্রেমিক পাবলোর (অ্যান্টোনিও সাবাটো, জুনিয়ার) কাছে ব্যক্তিগত সুখ খুঁজে পান। কিন্তু তিনি তাঁর প্রথম গ্রাফিক উপন্যাস "টিনেজ স্পিড ফ্রিক" সফল হওয়ার পর সৃজনীশক্তি হারানোর ভয় থেকে মুক্ত হতে পারেন না। তাঁর সঙ্গে তাঁর সম্পাদক লুইসের (জেনিফার কলিজ) ছাড়াছাড়ি হওয়ার উপক্রম হয়। লুইস তাঁকে শেষ বারের জন্য সতর্ক করে দিয়েছিলেন। এদিকে ডিনের প্রেমিক পাবলো এক রাতে সিগারেট খেতে বেরিয়ে আর ফেরে না। একাকী, অবসাদগ্রস্থ ডিন আর্জেন্টিনায় উড়ে যায় পাবলোর সন্ধানে। সেখানে গিয়ে তিনি দেখেন পাবলোর রহস্যময়ী ও কর্তৃত্বময়ী মা (সনিয়া ব্র্যাগা), পাবলোর প্রাক্তন প্রেমিক মার্কোস (লিওনার্ডো ব্রজেজিকি) ও মার্কোর রহস্যময়ী বোন সোফিয়া (সেলিনা ফন্ট) ষড়যন্ত্র করছেন, যাতে তিনি পাবলোকে খোঁজা বন্ধ করে দেন।
এই ছবির গল্পটি প্রথমে ক্যালিফোর্নিয়ার লস এঞ্জেলসে শুরু হয়ে পরে আর্জেন্টিনার বুয়েনোস এয়ার্সে শেষ হচ্ছে। তবে লস এঞ্জেলসের দৃশ্যগুলিও বুয়েনোস এয়ার্সেই তোলা হয়েছে।
কাইটস (চলচ্চিত্র)
কাইটস () হল ২০১০ সালে মুক্তিপ্রাপ্ত রাকেশ রোশন পরিচালিত একটি হিন্দী ও স্পেনীয় মিশ্র ভাষার চলচ্চিত্র ৷ এই চলচ্চিত্রে হৃতিক রোশন, বারবারা মরি, কঙ্গনা রানাওয়াত ও কবির বেদী প্রধান ভূমিকায় অভিনয় করেছেন ৷ এই চলচ্চিত্র ২১ মে, ২০১০ সালে মুক্তি পায় ৷
হান্ডিয়াল উচ্চ বিদ্যালয়
হান্ডিয়াল উচ্চ বিদ্যালয় বাংলাদেশের পাবনা জেলার চাটমোহর থানার হান্ডিয়াল ইউনিয়নের একটি ঐতিহ্যবাহী শিক্ষা প্রতিষ্ঠান । এটি রাজশাহী শিক্ষা বোর্ড কর্তৃক অনুমোদিত একটি মাধ্যমিক বিদ্যালয়।
হান্ডিয়াল উচ্চ বিদ্যালয় পাবনা জেলার চাটমোহর থানার হান্ডিয়াল ইউনিয়নে অবস্থিত।
এই বিদ্যালয়টি প্রতিষ্ঠিত হয় ১৯৬০ সালে।
এ বিদ্যালয়ে পুরুষ ও মহিলা উভয় শিক্ষক রয়েছেন।
সাধারণত প্রতিবছর ষষ্ঠ শ্রেণীতে শিক্ষার্থী ভর্তি করা হয়; ভর্তি ফরম সাধারণত প্রতিবছর ডিসেম্বর মাসে ছাড়া হয়।
বিদ্যালয়টিতে ষষ্ঠ শ্রেণি থেকে দশম শ্রেণি পর্যন্ত শিক্ষাদান করা হয়। প্রতি বছর প্রায় ১৫০ জন শিক্ষার্থী এই বিদ্যালয় হতে এসএসসি পরীক্ষায় অংশগ্রহণ করে থাকে।এই বিদ্যালয়ে একটি শিফট রয়েছে। সকাল ১০.৩০টায় বিদ্যালয় শুরু হয় এবং ৪.০০টায় বিদ্যালয় ছুটি হয়। দুপুর ১.২০টায টিফিন দেয়া হয়।শুক্রবার সাপ্তাহিক ছুটির জন্য স্কুল বন্ধ থাকে। সরকারি অন্যান্য ছুটির দিনগুলতে স্কুল কাযকম বন্ধ থাকে। গ্রীষ্মকালীন এবং শীতকালীন ছুটি প্রতিবছরই দেয়া হয়।
খেলাধুলার ক্ষেত্রে বিদ্যালয়টি সক্রিয় ভূমিকা পালন করে আসছে। বিদ্যালয়ের সামনে রয়েছে বিশাল একটি মাঠ। বিদ্যালয়টিতে নিয়মিত বার্ষিক ক্রিয়া প্রতিযোগিতা অনুষ্ঠিত হয়। তাছাড়া অন্তক্রিয়া প্রতিযোগিতা ও আন্তক্রিয়া প্রতিযোগিতার আয়োজন করা হয়। এসব কার্যকম পরিচালনার জন্য স্কুলে রয়েছে একজন দক্ষ ক্রিয়া শিক্ষক। আবার বিশেষ কোন খেলার সময় বিদ্যালয় ছুটি বা অর্ধেক কার্যদিবস পযন্ত স্কুল পরিচালিত হয়।
PTEI
STUDENT HISSTORY
আলেকজান্দ্রা দাদ্রিয়ো
আলেকজান্দ্রা আনা দাদ্রিয়ো (জন্মঃ মার্চ ১৬, ১৯৮৬) একজন মার্কিন অভিনেত্রী ও মডেল। তিনি অধিক পরিচিত পার্সি জ্যাকসন" চলচ্চিত্র সিরিজে 'এনাবেথ' চরিত্রে অভিনয়ের জন্য এবং "স্যানআন্দ্রেস " চলচ্চিত্রে অভিনয়ের জন্য। ব্লেক চরিত্রে "টেক্সাস চেইন স থ্রিডি" চলচ্চিত্রে অভিনয়ের মধ্য দিয়েই তিনি চলচ্চিত্রে কর্মজীবন শুরু করেন।
দ্রাদিয়ো জন্ম গ্রহণ করেন নিউইর্য়ক শহরে। তার মা ক্রিশ্চিনা একজন আইনজীবি এবং বাবা রির্চাড দ্রাদিয়ো একজন প্রাক্তন নিউইর্য়ক পুলিশ ডিপার্টমেন্ট এর একটি বিভাগের প্রধান। তার ভাই ম্যাথিও দ্রাদিয়ো ও একজন অভিনেতা। এবং তার আরও একজন বোন আছে যার নাম ক্যাথেরিন।
দ্রাদিয়ো ম্যানহাটন শহরে বেড়ে ওঠেছেন। তিনি ম্যারিমাউন্ট ম্যানহ্যাটন কলেজে অভিনয়ের উপর পড়াশুনা করেন।
১৬ বছর বয়সেই দ্রাদিয়ো তার প্রথম টেলিভিশন যাত্রা শুরু করেন, চলচ্চিত্রে তার প্রথম প্রধান চরিত্র ছিল "এনাবেথ' ভূমিকায় পার্সি জ্যাকসন চলচ্চিত্রে । জনপ্রিয় ধারাবাহিক হোয়াইট কলার (টিভি সিরিজ) এ অভিনয় করে তিনি জনপ্রিয় হয়েছিলেন।
বর্তমানে দ্রাদিয়ো লস অ্যাঞ্জেলেস,ক্যালিফোর্নিয়া এ বসবাস করছেন তার প্রিয় কুকুর 'লিবন'এর সাথে।
শ্রীরামপুর মহকুমা
শ্রীরামপুর মহকুমা ভারতের পশ্চিমবঙ্গের একটি প্রশাসনিক এলাকা। এটি শ্রীরামপুর পৌরসংস্থা, উত্তরপাড়া কোতরং পৌরসভা, কোন্নগর পৌরসভা, রিষড়া পৌরসভা, বৈদ্যবাটি পৌরসভা এবং ডানকুনি পৌরসভা এবং চার সমষ্টি উন্নয়ন ব্লক নিয়ে গঠিত : চন্ডিতলা- ১, চন্ডিতলা-২, জাঙ্গিপাড়া এবং শ্রীরামপুর-উত্তরপাড়া। চারটি ব্লক ৩৭ টি গ্রাম পঞ্চায়েত এবং ২৪ টি সেন্সাস টাউন ধারণ করে। মহকুমাটির সদর দপ্তর অবস্থিত শ্রীরামপুর শহরে।
চণ্ডীতলা-১, চণ্ডীতলা-২ , জাঙ্গিপাড়া এবং শ্রীরামপুর-উত্তরপাড়া এই চারটি সমষ্টি উন্নয়ন ব্লক অধীনে ৩৭ টি গ্রাম পঞ্চায়েত এলাকায় রয়েছে। এছাড়া শ্রীরামপুর পৌরসংস্থা, উত্তরপাড়া কোতরং পৌরসভা, কোন্নগর পৌরসভা, রিষড়া পৌরসভা, বৈদ্যবাটি পৌরসভা এবং ডানকুনি পৌরসভা থেকে মহকুমায় ২৪ শহর এবং ১৮ টি সেন্সাস টাউন : পূর্ব তাজপুর, খারসরাই, বেগমপুর, চিকরান্ড, পায়রাগাছা, মনোহরপুর, বারিঝাটি, গরালগাছা, কৃষ্ণপুর, মৃগালা, রঘুনাথপুর,দক্ষিণ রাজ্যধরপুর, বামুনারি, রিষড়া, নবগ্রাম কলোনি, কানাইপুর, নবাবপুর ,কুমীরমোড়া, মশাট, গঙ্গাধরপুর, জঙ্গলপাড়া, মনিরামপুর, ভগবতীপুর, রমানাথপুর, দুধকলমী।
চন্ডিতলা- ১ ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত, যথা- আঁহয়া, হরিপুর, মশাট, ভগবতীপুর, কৃষ্ণরামপুর, নবাবপুর, গঙ্গাধরপুর, কুমীরমোড়া এবং সিয়াখালা। সেখানে কোনো শহরাঞ্চল নেই, এই ব্লকের দুটি সেন্সাস টাউন নিয়ে গঠিতঃ নবাবপুর, কুমীরমোড়া, মশাট, গঙ্গাধরপুর, জঙ্গলপাড়া, মনিরামপুর, ভগবতীপুর, রমানাথপুর, দুধকলমী। ব্লকটি চণ্ডীতলা থানার অন্তর্গত। ব্লকটির সদর দপ্তর মশাটে।
চন্ডিতলা- ২ ব্লকের গ্রামীণ এলাকা ১১ টি গ্রাম পঞ্চায়েত নিয়ে গঠিত, যথাঃ বক্সা, চণ্ডীতলা, জনাই, মৃগলা, বরিজহাটি, কপসরিয়া, নৈটি, বেগমপুর, গরলগাছা, মনোহরপুর এবং পাঁচঘড়া। এই ব্লকের শহরাঞ্চল ১০ টি সেন্সাস টাউন নিয়ে গঠিতঃ পূর্ব তাজপুর, খড়সরাই, বেগমপুর, চিকরন্দ, পায়রাগাছা, মনোহরপুর , বরিজহাটি, গরলগাছা, কৃষ্ণপুর ও মৃগলা। ব্লকটি চণ্ডীতলা ও ডানকুনি থানার অন্তর্গত। ব্লকটির সদর দপ্তর চণ্ডীতলায়।
জঙ্গীপাড়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত, যথাঃ আঁটপুর, জঙ্গীপাড়া, রাধানগর, রসিদপুর, দিলাকাশ, কোতলপুর, রাজবলহাট- ১, ফুরফুরা, মুণ্ডালিকা এবং রাজবলহাট- ২। এই ব্লকে কোনো শহরাঞ্চল নেই। ব্লকটি জঙ্গীপাড়া থানার অন্তর্গত। ব্লকটির সদর দপ্তর জঙ্গীপাড়ায়।
শ্রীরামপুর - উত্তরপাড়া ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত, যথাঃ কানাইপুর, পেয়ারাপুর, দক্ষিণ রাজ্যধরপুর, নবগ্রাম, রঘুনাথপুর ও রিষড়া। রঘুনাথপুর , দক্ষিণ রাজ্যধরপুর, বামুনারি, রিষড়া, নবগ্রাম এবং কানাইপুর -এই ব্লকের শহরাঞ্চল ছয় সেন্সাস টাউন নিয়ে গঠিত। শ্রীরামপুর সিটি, উত্তরপাড়া ও ডানকুনি পুলিশ স্টেশনের অন্তর্গত। ব্লকটির সদর দপ্তর শ্রীরামপুর শহরে।
পশ্চিমবঙ্গের বিধানসভা কেন্দ্র বিন্যাসে সম্মান সীমানা নির্ধারণ কমিশনের সুপারিশ ক্রমে:
নারী বিদ্বেষ
নারী বিদ্বেষ () হল মহিলা বা নারীর প্রতি ঘৃণা বা তীব্র বিরাগ। স্ত্রী-বিদ্বেষ যৌন বৈষম্য, শত্রুতা, পুরুষ আধিপত্যবাদী ধারণা, মর্যাদাহানি, সহিংসতা, এবং নারীদের যৌন আপত্তিকর সহ অনেক উপায় উদ্ভাসিত হতে পারে। স্ত্রী-বিদ্বেষ মাঝেমধ্যে বিভিন্ন পুরাণ সংক্রান্ত প্রাচীন গ্রন্থের মধ্যে পাওয়া যায়। এছাড়াও উল্লেখ যে কিছু প্রভাবশালী পশ্চিমী দার্শনিক ও চিন্তাবিদ গনের এ সম্পর্কে কথিত মতবাদ পাওয়া যায়।
সমাজবিজ্ঞানী অ্যালান জি জনসন মতে, "স্ত্রী-বিদ্বেষ নারীর জন্য ঘৃণার একটি সাংস্কৃতিক মনোভাব কারণ তারা মহিলা। জনসন যুক্তি দেন যে: স্ত্রী-বিদ্বেষ যৌন বিষয়ক কুসংস্কার ও মতাদর্শের একটি কেন্দ্রীয় অংশ যেমন, পুরুষ-শাসিত সমাজে নারী নিপীড়ন একটি গুরুত্বপূর্ণ ভিত্তি তৈরী হয় না। স্ত্রী-বিদ্বেষ বিভিন্ন উপায়ে উদ্ভাসিত হয়। ২০০২ সালে ম্যাকুয়ার অভিধান (যা অস্ট্রেলিয়া ও নিউজিল্যান্ডের ইংরেজি নথি) স্ত্রী বিদ্বেষ এর একটি বিষদ সংজ্ঞা প্রকাশ করে যেখানে বলা হয়েছে এটি শুধু মাত্র মহিলাদের প্রতি তীব্র বিদ্বেষ ই প্রকাশ করেনা সেই সাথে তাদের প্রতি কুসংস্কার ও জড়িত করে।
জিস্‌ম (২০০৩-এর চলচ্চিত্র)
জিস্‌ম (বাংলা: শরীর) হল ২০০৩ সালে মুক্তিপ্রাপ্ত একটি ভারতীয় ইরোটিক থ্রিলার চলচ্চিত্র। এই ছবির সম্পাদক ও পরিচালক অমিত সাক্সেনা, কাহিনিকার মহেশ ভাট এবং প্রযোজক পূজা ভাট ও সুজিত কুমার সিং (ফিশ আই নেটওয়ার্ক প্রাইভেট লিমিটেড ও শ্রেয়া ক্রিয়েশনসের ব্যানারে)। এই ছবিতে অভিনয় করেন বিপাশা বসু ও জন আব্রাহাম। এটিই ছিল জন আব্রাহামের প্রথম বলিউড চলচ্চিত্র। এই ছবির সংগীতকার ছিলেন এম. এম. কীরবানি। চ্যানেল ফোর কর্তৃক শ্রেষ্ঠ ১০০টি যৌনোদ্দীপক চলচ্চিত্র দৃশ্যের সমীক্ষায় "জিস্‌ম" ছবিটি ৯২তম স্থান অধিকার করে। এই ছবিটি "বডি হিট" ছবিটির পুনর্নিমিত রূপ। "বডি হিট" ছিল ১৯৪৪ সালে মুক্তিপ্রাপ্ত তথা বিলি ওয়াইল্ডারের বিখ্যাত "ডাবল আইডেন্টিটি" ছবি থেকে অনুপ্রাণিত। "ডাবল আইডেন্টিটি" জেমস কলিনের একই নামের একটি উপন্যাস অবলম্বনে নির্মিত হয়েছিল।
কবির (জন আব্রাহাম) একজন অসুখী, দরিদ্র, মদ্যপায়ী আইনজীবী। তিনি পন্ডিচেরিতে প্লেবয় ধাঁচের জীবন যাপন করেন। কবিরের প্রিয় বন্ধু সিদ্ধার্থ (বিনয় পাঠক) ও বিশাল (রণবীর শোরে) পুলিশ অফিসার। তাঁরা তাঁকে সব রকম বিপদ আপদ থেকে উদ্ধার করেন। কবিরের সঙ্গে সনিয়া খান্না (বিপাশা বসু) নামে এক সুন্দরী নারীর আলাপ হয়। সনিয়া রোহিত খান্না (গুলশন গ্রোভার) নামে এক কোটিপতি পর্যটকের স্ত্রী।
কবির ও সনিয়ার মধ্যে সম্পর্কের দ্রুত উন্নতি হয়। কবির সনিয়ার প্রেমে পড়ে যান। তিনি সনিয়াকে বলেন তাঁর স্বামীকে ডিভোর্স করতে। কিন্তু সনিয়া বলেন, তাহলে তাঁর স্বামী দুজনকেই হত্যা করবেন। শেষ পর্যন্ত সনিয়া কবিরকে রাজি করান তাঁর স্বামীকে হত্যা করে ঘটনাটা একটা দুর্ঘটনার মতো করে দেখাতে। তিনি আরও বলেন যে, তাঁরা রোহিতের উইল পরিবর্তন করবেন, যাতে সনিয়া রোহিতের সম্পত্তির মালিক হতে পারেন। কবির সনিয়াকে বোঝানোর চেষ্টা করেন। কিন্তু সনিয়া এগিয়ে যান এবং উইলে কবিরের নাম একজিকিউটর হিসেবে রাখেন। রোহিতের বোন প্রিয়াঙ্কা কাপুর কবিরকে সাবধান করে দিয়ে বলেন, সনিয়া শুধু টাকাই চান। তিনি ইতিমধ্যেই রোহিতের প্রথম পক্ষের স্ত্রীকে হত্যা করেছেন। সিদ্ধার্থ সেই কেসটির দায়িত্বে ছিলেন। তিনি কবিরকে সন্দেহ করেন। কিন্তু বন্ধুত্ব ও কর্তব্যের মধ্যে দ্বিধাগ্রস্থ হয়ে পড়েন। কবির সনিয়াকে নিয়ে শহর ছাড়তে চান। কিন্তু সনিয়া একজনকে পাঠান কবিরকে হত্যা করতে। তখনই কবির বুঝতে পারেন যে, সনিয়া শুধু টাকাই চান।
কবির সনিয়ার মুখোমুখি হন। সনিয়া স্বীকার করেন যে, তিনি কখনই কবিরকে ভালোবাসেননি। কবির ভয় দেখান যে, তিনি পুলিশের কাছে গিয়ে অপরাধ কবুল করবেন। শুনে সনিয়া তাঁকে গুলি করেন। কবিরের পেটে গুলি লাগে। তিনি আহত হন। কিন্তু উঠে দাঁড়ান। সনিয়া তখন তাঁর কাছে ছুটে এসে বলেন, তিনি সবসময়ই কবিরকে ভালোবেসেছিলেন। দুজনে একে অপরকে চুম্বন করেন। সেই সুযোগে সনিয়ার হাত থেকে বন্দুকটি নিয়ে নেন কবির। তিনি সনিয়াকে গুলি করেন। সনিয়া সোফায় পড়ে যান।
কবির পালিয়ে আসেন। সিদ্ধার্থ ও বিশালকে বলেন তাঁর সঙ্গে সৈকতে দেখা করতে। তাঁরা আসেন। কবির বলেন, তিনি দুঃখিত। জীবনে শেষ বারের জন্য তিনি সূর্যোদয় দেখতে চান। তাঁরা যখন সূর্যোদয় দেখছেন, এমন সময় কবির মানস চক্ষে দেখেন সনিয়া তাঁর দিকে এগিয়ে আসছেন। কবির মনে মনে হাসেন এবং মারা যান।
"জিস্‌ম" ছবির সাউন্ডট্র্যাকটি প্রকাশিত হয় ২০০২ সালের ১৮ ডিসেম্বর। এম. এম. কীরবানি এই ছবিতে সুর দেন এম. এম. করিম নামে। গীতিকার ছিলেন নীলেশ মিশ্র ও সৈয়দ কাদরি।
জিস্‌ম" মোট র বাণিজ্য করে। বক্স অফিস ইন্ডিয়া এটিক ‘অ্যাভব অ্যাভারেজ’ আখ্যা দেয়।
২০১২ সালের ৩ অগস্ট এই ছবির একটি সিকোয়েল "জিস্‌ম ২" মুক্তি পায়। সেই ছবিতে সানি লিয়ন অভিনয় করেছিলেন। ছবিটির পরিচালক ছিলেন পূজা ভাট।
বাংলাদেশের বিদ্যুৎ কেন্দ্রসমূহের তালিকা
এই নিবন্ধটিতে বাংলাদেশের বিদ্যুৎ কেন্দ্রসমূহের নামগুলি তালিকাবদ্ধ ভাবে উপস্থাপন করা হলো।
Ruppur Nuclear Power Plant is a proposed 2,000 MW nuclear power plant. Planned to go into operation by 2020, it will be the country's first nuclear power plant.
ফারাক্কা সুপার থার্মাল পাওয়ার স্টেশন
ফারাক্কা সুপার থার্মাল পাওয়ার স্টেশন হল পশ্চিমবঙ্গ এর মুর্শিদাবাদ জেলার নবারুনে অবস্থিত একটি কয়লা ভিত্তিক তাপবিদ্যুৎ কেন্দ্র ।বিদ্যুৎ কেন্দ্রটি ১৯৮৬ সালে চালু হয় ।বর্তমানে এটির উৎপাদন ক্ষমতা ২১০০ মেগাওয়াড।এনটিপিসি দ্বারা এটি পরিচালিত হয়।বিদ্যুৎ কেন্দ্রের ইউনিট গুলির বিবরন
বিদ্যুত কেন্দ্রটিতে কয়লার যোগান দেয় ইস্টনার্স কোল লিমিটেড ।রাজমহল কয়লা খনি থেকে এখানে কয়লা আনা হয়। এছাড়া কিছু পরিমান উন্নতমানুর কয়ালা আমদানি করা হয় ইন্দনেশিয়া থেকে।এই কয়লা প্রথমে বড় জাহজে করে হলদিয়া বন্দর বা স্যান্ডহেড-এ আনা হয় এর পর জিন্দাল আইটিএফ সংস্থা বার্জ-এ কয়লা বহন করে জাতীয় জলপথ ১ দ্বারা হলদিয়া থেকে কয়লা ফারাক্কা বন্দর-এ পৌচ্ছানো হয়।এর পর কয়লা ফারাক্কা বিদ্যুৎ কেন্দ্রে যায়।
রঘুনাথপুর তাপবিদ্যুৎ কেন্দ্র
রঘুনাথপুর তাপবিদ্যুৎ কেন্দ্র হল পশ্চিমবঙ্গের পুরুলিয়া জেলার রঘুনাথপুরে অবস্থিত একটি তাপবিদ্যুৎ কেন্দ্র। এটি একটি কয়লা ভিত্তিক বিদ্যুৎ কেন্দ্র। বিদ্যুৎ কেন্দ্রটি গোড়ে তুলেছে দামদর ভ্যালি কর্পোরেশন।
বিদ্যুৎ কেন্দ্রটি দুটি ধাপে গড়ে উঠবে।প্রথম ধাপে ৬০০ মেগাওয়াডের ২ টি ইউনিট ও দ্বিতীয় ধাপে ৬৬০ মেগাওয়াডের ২ টি ইউনিট গড়ে উঠবে। মোট উৎপাদন ক্ষমতা হবে ২৫৩০ মেগাওয়াড।বর্তমানে বিদ্যুৎ কেন্দ্রের প্রথম ৬০০ মেগাওয়াডের ইউনিটটি চালু করা হয়েছে এবং ২০১৬ সালু দ্বিতীয় ৬০০ মেগাওয়াডের ইউনিটটি চালু হবে।এর পর দ্বিতীয় ধাপের কাজ শুরু হবে।
বিদ্যুৎ কেন্দ্রটিতে জ্বালানী হিসেবে কয়লা ব্যবহৃত হয়। এই বিদ্যুৎ কেন্দ্রে কয়লা আনা হয় ঝরিয়া ও তালচের কয়লা খনি থেকে।
হলদিয়া এনার্জি বিদ্যুৎ কেন্দ্র
হলদিয়া এনার্জি বিদ্যুৎ কেন্দ্রটি পশ্চিমবঙ্গ এর পূর্ব মেদিনীপুর জেলার হলদিয়ার ঝিকুরখালি গ্রামে গড়ে উঠেছে।এটি একটি কয়লা ভিত্তিক তাপবিদ্যুৎ কেন্দ্র।বিদ্যুৎ কেন্দ্রটি পরিচালনা করে সিইএসই এর অধিনস্থ সংস্থা হলদিয়া এনার্জি লিমিটেট। বিদ্যুৎ কেন্দ্রটি ২০১৪ সালে চালু হয়েছে।
বিদ্যুৎ কেন্দ্রটির উৎপাদন ক্ষমতা ৬০০ মেগাওয়াড।এখানে ৩০০ মেগাওয়াডের ২ টি ইউনিট হয়েছে।
বিদ্যুৎ কেন্দ্রটিতে কয়লা আনা হয় রানিগঞ্জ ও ঝরিয়া (ঝাড়খন্ড) কয়লা খনি থেকে।
সাগরদিঘি তাপবিদ্যুৎ কেন্দ্র
সাগরদিঘি তাপবিদ্যুৎ কেন্দ্রটি পশ্চিমবঙ্গ এর মুর্শিদাবাদ জেলার সাগরদিঘির নিকট মনিগ্রামে গড়ে উঠেছে ।বিদ্যুৎ কেন্দ্রটি সাগরদিঘি শহর থেকে ১৩ কিলোমিটার দূরে অবস্থিত।বিদ্যুৎ কেন্দ্রটি পরিচালনা করে পশ্চিমবঙ্গ বিদ্যুৎ উন্নয়ন পরিষদ|
এটি একটি কয়লা ভিত্তিক বিদ্যুৎ কেন্দ্র। ৭ সেপ্টেম্বর ২০০৮ সালে এটি চালু হয়।
বিদ্যুৎ কেন্দ্রটি নির্মাণ করে চীন এর ডোনংফানং ইলেট্রিক কর্পোরেশন ।বিদ্যুত কেন্দ্রের নির্মাণ শেষ হয় ২০০৮ সালে। নির্মাণে খরচ হয় ₹২৭.০৫ বিলিয়ন ।
বিদ্যুৎ কেন্দ্রটির মোট উৎপানদ ক্ষমতা ১১০০ মেগাওয়াট।প্রথম ধাপে ২০০৮ সালে বিদ্যুৎ কেন্দ্রটিতে ৩০০ মেগাওয়াট এর ২ টি ইউনিট চালু হয় এবং দ্বিতীয় ধাপো ২০১৫ সালে ৫০০ মেগাওয়াট এর ২ টি ইউনিট চালু হয়ার কথা রয়েছে এর মধ্যে ৫০০ মেগাওয়াটের একটি ইউনিট চালু হয়েছে ও অপরটি কিছু দিনের মধ্যে চালু হবে।
বিদ্যুৎ কেন্দ্রটি এনএইস ৩৪ থেকে ১৪ কিমি দূরে ও মনিগ্রাম রেল স্টেশন থেকে ১ কিমি দূরে ।এটি ভাগীরথী নদীর পশ্চিম তীরে অবস্থিত।
Power Plant to begin generation by Agust Project Today.১৭-০৭-২০০৮|
মিজানুর রহমান মিনু
মোঃ মিজানুর রহমান মিনু বাংলাদেশের একজন বিশিষ্ট রাজনিতিবিদ, রাজশাহী সিটি করপোরেশনের সাবেক মেয়র ও বাংলাদেশ জাতীয় সংসদের সাবেক এমপি। তিনি বিএনপির যুগ্ম মহাসচিব ও রাজশাহী মহানগর বিএনপি এর বর্তমান সভাপতি।
মিজানুর রহমান মিনু দুই মেয়াদে কেন্দ্রীয় বিএনপির সাংগঠনিক সম্পাদক এবং যুগ্মমহাসচিব হিসেবে দায়িত্ব পালন করেছেন। তিনি ১৯৯১-২০০৭ সাল পর্যন্ত ১৬ বছর রাজশাহী সিটি করপোরেশনের মেয়র হিসেবে শাসন করেছেন। বর্তমানে তিনি কেন্দ্রীয় বিএনপি এর যুগ্ম মহাসচিব এবং রাজশাহী মহানগর বিএনপি এর বর্তমান সভাপতি।
সোনালী মহাশোল
সোনালী মহাশোল বা হিমালয়ী মহাশোল () (বৈজ্ঞানিক নাম:Tor putitora) হচ্ছে মহাশোল মাছের একটি প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এই প্রজাতির অপরিণত মাছের পৃষ্ঠদেশ ধনুকের মত বাঁকা থাকে। তবে পরিণত মাছে পৃষ্ঠ এবং অঙ্কিয় দেশ প্রায় সোজা। মুখ ছোট, চিরটি সম্মুখ কিনারার নিচ পর্যন্ত প্রসারিত নয়, ঊর্ধ্বচোয়াল সামান্য দীর্ঘ। ঠোঁট পুরু ও মাংসল, নিচের ঠোঁটে একটি পশ্চাৎ খাঁজ বিদ্যমান যা নিরবচ্ছিন্ন এবং মধ্যবর্তী লোব তৈরি করে। ২ জোড়া উন্নত স্পর্শী বিদ্যমান।
এদের দেহের পৃষ্ঠভাগ সবুজাভ রূপালি, বর্ণের কিন্তু পার্শ্বদিক থেকে রূপালি বর্ণের সাথে সোনালি প্রতিফলন দেয়। সোনালি বর্ণের আঁইশগুলোর গোড়ার দিকে ক্ষুদ্র ক্ষুদ্র কালো বিন্দু যুক্ত হয়ে ধূসর বর্ণ ধারণ করে। পাখনাগুলো হ্লুদাভ বর্ণের। ভারতে সর্বোচ্চ ২.৭ মিটার দৈর্ঘ্যের এই মাছ পাওয়া গেছে।
এদেরকে হিমালয় অঞ্চলের পাওয়া যায়। এটি দ্রুত স্রোতের নদী, নদীর জলভূমি এবং হিমালয় অঞ্চলের হ্রদে দেখা যায়। এছাড়া বাংলাদেশ, ভারত, নেপাল, পাকিস্তান, আফগানিস্তান অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকায় প্রজাতিটি অন্তর্ভুক্ত নয়।
পশ্চিমবঙ্গের বিদ্যুৎ কেন্দ্রের তালিকা
পশ্চিমবঙ্গের বেশির ভাগ বিদ্যুৎ কেন্দ্র গুলি হল কয়লা ভিত্তিক তাপবিদ্যুৎ কেন্দ্র। এছাড়া কিছু জলবিদ্যুৎ ও গ্যাস বিদ্যুৎ কেন্দ্র রয়েছে।
ভারতের বিদ্যুৎ কেন্দ্রসমূহের তালিকা
ভারতে স্থাপিত সকল বিদ্যুৎ কেন্দ্রগুলির উৎপাদন ক্ষমতা ২০১৫ সালের ৩১ জুলাই অনুযায়ী ২৭৫,৯১১.৬২ মেগাওয়াট যা নিচে খাত অনুযায়ী ও ধরন অনুযায়ী উল্লেখ করা হলো।
নিম্নোক্ত তালিকায় ভারতের সকল বিদ্যুৎ কেন্দ্রগুলির নাম উল্লেখন করা হলো।
ভারতীয় পারমাণবিক শক্তি নিগম কর্তৃক কুড়িটি পারমাণবিক চুল্লী মোট সাতটি স্থানে পরিচালনা করে যার সর্বমোট উৎপাদন ক্ষমতা ৪,৭৮০ মেগাওয়াট। 2.9% of total installed base.
এএইচ১
এএইচ ১ বা এশিয়ান হাইওয়ে ১ হল এশিয়ান হাইওয়ে গুলির মধ্যে সবচেয়ে দীর্ঘতম। এর মোট দৈর্ঘ্য ২০,৫৫৭ কিমি। এটি জাপান এর টোকিও থেকে শুরু হয়ে তুর্কস্কর ইস্তাম্বুল পর্যন্ত গেছে। এটি বুলগেরিয়া সীমান্তে ইউরোপিয়ান রুট ই৮০ সঙ্গে যুক্ত হয়েছে যা পর্তুগাল পর্যন্ত গেছে। এএইচ ১ এশিয়ার দেশ গুলির যোগাযোগ ব্যবস্থা উন্নত করবে।
আল বাত্তানী
মুহাম্মদ ইবনে জাবির ইবনে সিনান আল রাক্কি আল হারানী আস সাবী আল-বাত্তানী (আরবি: محمد بن جابر بن سنان البتاني) (ল্যাটিন  আল বাতেজনিয়াজ,আল বাতেজনি বা আল বাতেনিয়াজ) (৮৫৮ – ৯২৯) ছিলেন একজন আরব জ্যোতির্বিজ্ঞানী  এবং গণিতবিদ। তিনি অনেকগুলি ত্রিকোণমিতির সম্পর্ককেরও উদ্ভাবক ,এবং তার রচিত এবং কিতাবুল আয-জিজ থেকে কোপারনিকাস সহ অনেক মধ্যযুগীয় জ্যোতির্বিজ্ঞানীরা উদ্ধৃতি  প্রদান করতেন।.
আল বাত্তানীর জীবন সম্পর্কে যতদূর জানা যায় তিনি মেসোপটেমিয়ার উচ্চভূমির অন্তর্গত হাররান নগরীতে জন্মগ্রহন করেন যেটি এখন তুরস্কতে অবস্থিত।তার বাবা ছিলেন বৈজ্ঞানিক যন্ত্রপাতির  বিখ্যাত একজন নির্মাতা।   তার উপাধি 'আস সাবী' হওয়ায় অনেকে ধারণা করেন যে তার পূর্বপুরুষ ছিল সাবেয়িন গোত্রভুক্ত হতে পারে,তবে তার পুরো নাম পড়ে বুঝা যায় তিনি ছিলেন একজন মুসলিম।  . অনেক পশ্চিমা ঐতিহাসিকদের মতে তার পূর্বপুরুষ ছিল আরব রাজাদের মতই উচ্চবংশের।  তিনি উত্তর সিরিয়ায় অন্তর্গত আর-রাক্কা  শহরে বসবাস করতেন।
জ্যোতির্বিদ্যায় আল বাত্তানীর সর্বাধিক পরিচিত অর্জন হল সৌরবর্ষ নির্ণয়।আল বাত্তানীই প্রথম নির্ভুল পরিমাপ করে দেখিয়েছিলেন যে, এক সৌর বৎসরে ৩৬৫ দিন ৫ ঘন্টা ৪৬ মিনিট ২৪ সেকেন্ড হয় যার সাথে আধুনিক পরিমাপের পার্থক্য মাত্র ২ মিনিট ২২ সেকেন্ড কম। 
 জ্যোতির্বিজ্ঞানে টলেমির আগের কিছু বৈজ্ঞানিকের ভুলও তিনি সংশোধন করে দেন। সূর্য ও চন্দ্র গ্রহণ সম্পর্কিত টলেমি যে মতবাদ ব্যক্ত করেছিলেন, আল বাত্তানি তা ভুল প্রমান করে নতুন প্রামাণিক তথ্য প্রদান করেন।  . অনেক শতাব্দী কোপের্নিকুস কর্তৃক আবিষ্কৃত বিভিন্ন পরিমাপের চাইতে আল বাত্তানীর পরিমাপ অনেক বেশী নিখুত ছিল।
তিনি ত্রিকোণমিতি নিয়ে বিস্তর কাজ করেন এবং সাইন, কোসাইন, ট্যানজেন্ট, কোট্যানজেন্ট ইত্যাদি ধারণা নিয়ে কাজ করেন।